Kenneth David Kaunda (28 April 1924, Chinsali – 17 Junie 2021, Lusaka) was van Zambië se onafhanklikwording in 1964 tot die einde van eenpartyregering in 1992 die land se president. Op 14 Junie 2021 is Kaunda in die hospitaal opgeneem vir die behandeling van terugkerende longontsteking. Hy is kort daarna oorlede. Hy was die seun van 'n sendeling en het sy onderrig aan die Lubwa Training School en Sekondêre Skool Munali ontvang. Hy word onderwyser aan die Lubwa Training School in 1943 en skoolhoof van 1944 tot 1947 toe hy sekretaris van die Chinsali Young Men's Farming Association word. In 1948 dien hy as welsynbeampte van die kopermyn in Chingola en van dieselfde jaar tot 1949 is hy weer onderwyser. Sy politieke betrokkenheid begin in 1950 toe hy die stigter-sekrataris van die Lubwa-tak van die Northern Rhodesien African National Congress word en vinnig opgang maak, sodat hy die volgende jaar distriksameroeper en die jaar daarna provinsiale sameroeper word. Net die volgende jaar (1953) word hy sekretaris-generaal van die party in Noord-Rhodesië. Vyf jaar later breek hy weg van die Northern Rhodesia ANC en stig die Zambia African National Congress.


Band Aid is 'n organisasie wat in 1984 deur Bob Geldof en Midge Ure gestig is om geld vir mense wat in Ethiopië van honger omkom in te samel. Hulle het talle bekende musikante byeengebring om die liedjie Do They Know It’s Christmas? op te neem. Hulle het ook die Live Aid-konserte in Londen en Philadelphia gereël. Die naam Band Aid het 'n dubbele betekenis: 'n band van musici wat hulp verleen, maar tegelykertyd ook die besef dat die projek maar net een pleister op 'n veel groter wond is. Die organisasie is by die Britse Charity Commission geregistreer. Hulle het, as voorbeeld, byna 4 miljoen Britse pond in 2011 aan projekte uitbetaal. Die liedjie Do they know it's Christmas? is op 28 November 1984 vrygestel. Dit is deur Bob Geldof geskryf en deur Midge Ure vervaardig. Die snit, wat op 25 November in een dag opgeneem is, het in verskeie lande die nommer een posisie op die treffersparade bereik, onder andere in Groot-Brittanje, België en Nederland. Peter Blake het die enkelspeler se omslag ontwerp.


Oeljanofsk-oblast (Russies: Улья́новская о́бласть, Oeljanofskaja oblast) is ’n deelgebied van Rusland. Dit lê in die Wolga- Federale Distrik en die hoofstad is Oeljanofsk, genoem na Wladimir Lenin, wie se regte van Oeljanof was. Die oblast grens aan Tsjoewasjië, Tatarstan, Samara-oblast, Saratof-oblast, Penza-oblast en die Republiek van Mordowië. Dit is aan die noordelike rand van die Sentrale Steppe geleë – 25% van die gebied bestaan uit woude en die res uit steppe en moerasse. Die Wolga-rivier verdeel Oeljanofsk-oblast in die helfte. Die oostelike deel is meestal plat en die westelike deel ’n heuwelagtige gebied. Sowat 55% van die bevolking woon in twee stede met meer as 25 000 inwoners, Oeljanofsk en Dimitrowgrad. Russe maak 72% daarvan uit, Tatare 12%, Tsjoewasjiërs 8%, Mordwiniërs 4% en die res 4%. Die meeste behoort tot die Russies-Ortodokse Kerk, die ander 15% is Islam. Oeljanofsk en Dimitrowgrad is nywerheidstede en het talle groot fabrieke. Landbou is toegesits op veeteelt. Wikimedia Commons het meer media in die kategorie Oeljanofsk-oblast.


The Guardian, vroeër (tussen 1821 en 1959) bekend as The Manchester Guardian, is 'n invloedryke Britse dagblad wat in Londen uitgegee word en onder die Verenigde Koninkryk se voorste koerante gereken word. Die koerant is oorspronklik in 1821 in Manchester as 'n weekblad gestig, maar verskyn daagliks met die uitsondering van Sondae nadat die Britse regering in 1855 die belasting op dagblaaie (die sogenaamde stamp tax) opgehef het. Die verwysing na Manchester in die koerant se naam is in 1959 geskrap om die Guardian se status as nasionale dagblad van gehalte te weerspieël. Die redaksiekantore is in 1964 na Londen verskuif. Die dagblad word deur die Guardian Media Group gepubliseer wat aan die Scott Trust behoort. Die koerant is in 1821 deur tekstiel-verkopers en handelaars in Manchester gestig as The Manchester Guardian. Die koerant is as 'n orgaan van die middelklas beskou, of soos deur C.P. Scott se seun Ted gestel: "'n koerant wat tot die einde bourgeois sal bly". "Ek skryf vir die Guardian," sê Sir Max Hastings in 2005, "omdat dit deur die nuwe establishment gelees word", 'n aanduiding van die koerant se groeiende invloed.


Pick n Pay is die tweede grootste supermarkkettingwinkelgroep in Suid-Afrika, gestig in 1967. Daar is ook takke in ander streke van Suider-Afrika, soos Botswana, Mosambiek, Zambië, Zimbabwe, Lesotho, Namibië en Mauritius; en daar is beplan om nog een te open in Malawi. Die stigter van die ketting was Jack Goldin, wat in Obeliai Litaue gebore is, maar na Suid-Afrika gevlug het toe die Nazi's sy dorp binnegeval het. Raymond Ackerman het aanvanklik drie Pick n Pay supermarkte (in Kaapstad) van Goldin gekoop, en die groep oor dekades reusagtig uitgebrei. Hy het as uitvoerende voorsitter gedien tot en met sy aftrede in 2010. Sy oudste seun, Gareth, is die huidige voorsitter. Ander supermarkkettings in Suid-Afrika wat deel vorm van die Pick n Paygroep is die Score supermarkte en Boxer. Pick n Pay is egter tans besig met die omskakeling van Score supermarkte na Pick n Pay franchises. Hierdie inisiatief vorm die kern van Pick n Pay se ekonomiese bemagtigingskema. As gevolg van 'n afname in wins, het die maatskappy sy werkersvakbonde in Julie 2011 ingelig dat hy 3 137 van sy 36 673 personeellede sou aflê.


Die Rooirugfret (Spermestes nigriceps) is 'n gelokaliseerde, algemene standvoël van vogtige boomveld en woudrande. Die voël is 10 cm groot en weeg 8 – 11 gram. In Engels staan die voël bekend as die Red-backed Mannikin. Alfabetiese lys van Suid-Afrikaanse voëls Lys van Suid-Afrikaanse voëls (Groepeer) Lys van Suider-Afrikaanse voëls volgens wetenskaplike name Sasol Voëls van Suider-Afrika. Struik Nature. Vierde Uitgawe 2011. ISBN 978-1-77007-928-1 BirdLife International (2012). "Lonchura nigriceps". IUCN Rooilys van Bedreigde Spesies. Weergawe 2012.1. Internasionale Unie vir die Bewaring van die Natuur. Besoek op 16 Julie 2012.AS1-onderhoud: ref=harv (link) Hierdie artikel is ’n saadjie. Voel vry om Wikipedia te help deur dit uit te brei.


Kim Il-sung (Koreaans: 김일성; 15 April 1912 – 8 Julie 1994) was die eerste leier en stigter van Noord-Korea se Kommunistiese Party en die land self. Sy dood, op die ouderdom van 82 is op staatstelevisie aangekondig. Volgens die grondwet van Noord-Korea beklee hy sedert sy dood die amp as "Ewige President van die Republiek". Wikimedia Commons het meer media in die kategorie Kim Il-sung. (en) Kim's resting place. Besoek op 17 Augustus 2014. Hierdie artikel is ’n saadjie. Voel vry om Wikipedia te help deur dit uit te brei.


Santali (ᱥᱟᱱᱛᱟᱲᱤ, সাঁওতালি) is 'n Austro-Asiatiese taal wat deur sowat 7,6 miljoen mense in Oos-Indië, Bangladesj, Nepal en Bhoetan gepraat word. Santali is een van die amptelike tale van Indië naas Engels en Hindi. Santali word, afhangende van die gebied, met die Ol Chiki-alfabet, Devanagari, die Oostelike Nagari-skrif, die Latynse alfabet of die Odia-alfabet geskryf. Santali is ná Viëtnamees en Khmer die derde mees gesproke Austro-Asiatiese taal en by verre die belangrikste van dié taalfamilie in Suid-Asië. Dit is verwant aan Ho en Moendari, al drie vorm die amptelike tale van die Indiese deelstaat Jharkhand. Daarbenewens word Santali in die Indiese deelstate Orissa en Wes-Bengale gepraat. (en) "Ethnologue: Languages of the World, Seventeenth edition, Santhali". Ethnologue. Geargiveer vanaf die oorspronklike op 25 Mei 2020. Besoek op 19 Maart 2021. (en) "The Constitution of India" (PDF). Regering van Indië, Departement van Reg en Justisie. 1 Desember 2007 [1950]. Geargiveer vanaf die oorspronklike (PDF) op 9 September 2014.


Die nasionale vlag van Brasilië is op 11 Mei 1992 amptelik in gebruik geneem. Die vlag vertoon ’n blou skyf waarin ’n sterrenag afgebeeld word met ’n geboë strook gegraveer met die nasionale leuse, in ’n geel ruit in die middel van ’n groen agtergrond. Brasilië het hierdie ontwerp van die nasionale vlag op 19 November 1889 aanvaar en het daarmee die vlag van die tweede Keiserryk Brasilië vervang. Die groen agtergrond en geel ruit van die vorige imperiale vlag is behou – die groen en geel kleure verteenwoordig die Branganza-Habsburg-vorstehuis. ’n Blou skyf met 27 wit vyfpuntige sterre het die wapenskild van die Keiserryk Brasilië vervang. Die sterre, waarvan die posisie in die vlag die lug bo Rio de Janeiro op 15 November 1889 weerspieël, verteenwoordig die unie se gefedereerde eenhede – elke ster verteenwoordig ’n spesifieke deelstaat. Die leuse “Ordem e Progresso” (“Orde en Vooruitgang”) is geïnspireerd deur Auguste Comte se leuse van positivisme: “L’amour pour principe et l’ordre pour base; le progrès pour but” (“Liefde as ’n beginsel en orde as die basis; vooruitgang as die doel”).


Carles Puigdemont i Casamajó (Katalaans: [karɫəs pudʒðəˈmon i kazəmə'ʒo]; * 29 Desember 1962 in Amer, Girona, Katalonië, Spanje) is 'n Spaanse politikus wat op 16 Januarie 2016 as die 130ste president van Katalonië ingehuldig is. Hierdie artikel is ’n saadjie. Voel vry om Wikipedia te help deur dit uit te brei.


Andreas Kaplan (gebore 5 Oktober 1977) is rektor by ESCP Business School in Berlyn. Voorheen het hy opgetree as die skool se Dekaan vir Akademiese Sake en voor dit was hy die Direkteur van Handelsmerk en Kommunikasie, beide as deel van ESCP se uitvoerende komitee. Kaplan is Professor van Bemarking en het gespesialiseer op die gebiede van sosiale media, virale bemarking en die digitale wêreld in die algemeen. Kaplan is gebore op 5 Oktober 1977 en het grootgeword in München, Duitsland. Sy moeder is Anneliese Kaplan (kleremaakster) en sy vader Vincenc Kaplan (slotmaker). Professor Kaplan het 'n meestersgraad in Publieke Administrasie van die École Nationale d'Administration (ENA), 'n MSc van ESCP en 'n BSc van die Ludwig Maximilian Universiteit in Munich. Hy het sy Habilitasie voltooi by die Sorbonne en sy Ph.D. by die Universiteit van Cologne in samewerking met HEC Parys. Kaplan was besoekende Ph.D. by INSEAD en het deelgeneem aan die Internasionale Onderswysersprogram by die Kellogg School of Management, Noordwes-Universiteit. Voordat hy aangesluit het by ESCP, het Kaplan sy loopbaan begin as bemarkingsprofessor by die ESSEC Business School and Sciences Po Paris.


Louise Lester (8 Augustus 1867 – 18 November 1952) was 'n Amerikaanse aktrise en skryfster. 1916: April 1916: Dust 1918: The Reckoning Day 1923: Her Reputation 1924: The Desert Hawk 1925: Galloping On Louise Lester in die Internet-rolprentdatabasis


Sutherland is 'n woonbuurt in die suide van Sydney in die staat Nieu-Suid-Wallis, Australië. Dit is sowat 26 kilometer suid van Sydney se sakekern en is ook die administratiewe setel van die plaaslike regeringsgebied Sutherland Shire. Sutherland is hoofsaaklik 'n woonbuurt met 'n winkelsentrum wat naby die Sutherland-treinstasie geleë is. Sommige kommersiële ontwikkelings is ook langs die Princess-snelweg geleë. As die administratiewe setel van Sutherland Shire het die woonbuurt geriewe soos 'n algemene vermaaksentrum waar onder meer inhuldigingseremonies vir nuwe burgers plaasvind, 'n gemeenskapsentrum, plaaslike regeringskantore en 'n groot sentrale biblioteek. Die Woronora-begraafplaas is aan die westelike grens van die woonbuurt geleë. Sutherland is 'n aansluitingspunt op die Illawarra-lyn van City Rail se spoornetwerk. Die hooflyn loop suid na Waterfall en Wollongong en noord na die middelpunt van Sydney met 'n vertakking wat van dié woonbuurt na die ooste in Cronulla se rigting loop. Veolia Transport het 'n busterminaal in Sutherland aan albei kante van die Sutherland-treinstasie. Dienste aan die oostekant van die stasie verbind Westfield Miranda, Gymea, Kirrawee en Grays Point met mekaar.


Susanna Hoffs (gebore 17 Januarie 1959) is 'n Amerikaanse aktrise en komponis. Sy is bekend vir haar rolle in die rolprente Buffy the Vampire Slayer (1992), Austin Powers: International Man of Mystery (1997), Austin Powers: The Spy Who Shagged Me (1999), en Austin Powers in Goldmember (2002). 1987: The Allnighter 1992: Buffy the Vampire Slayer 1997: Austin Powers: International Man of Mystery 1999: Austin Powers: The Spy Who Shagged Me 2002: Austin Powers in Goldmember 2015: Get a Room 1983: The Bangles: The Real World 1984: The Bangles: Hero Takes a Fall 1984: The Bangles: Going Down to Liverpool 1986: The Bangles: Walk Like an Egyptian 1986: The Bangles: Manic Monday 1986: The Bangles: If She Knew What She Wants, European Version 1986: The Bangles: If She Knew What She Wants, US Version 1987: The Bangles: Walking Down Your Street 1987: The Bangles: A Hazy Shade of Winter 1988: The Bangles: In Your Room 1988: The Bangles: Eternal Flame 1989: The Bangles: Be with You 1990: Bangles Greatest Hits 1990: The Bangles: Everything I Wanted 2003: The Bangles: Something That You Said 2007: The Bangles Return to Bangleonia 2008: Stars and Their Guitars: The History of the Electric Guitar Susanna Hoffs in die Internet-rolprentdatabasis Susanna Hoffs op Twitter Susanna Hoffs op Facebook


Atlanta is die hoofstad en die grootste stad van die deelstaat Georgia in die suidooste van die Verenigde State van Amerika. Volgens die 2010 sensus, was die bevolking van Atlanta 420 003. In 2019 is dit op 506 811 beraam. Atlanta is die ekonomiese spilpunt en naamgewer vir 'n metropolitaanse gebied wat rofweg die helfte van die deelstaatbevolking saamgetrek is. Oorspronklik gestig as 'n spoorwegterminus in 1847, het hierdie buitepos in Georgia gegroei tot 'n belangrike ekonomiese spilpunt en sakemetropool in die Suide. Gedurende die Amerikaanse Burgeroorlog was Atlanta weens sy strategiese belangrikheid vir die Gekonfedereerde State se ekonomie - die stad het as spoorwegsentrum 'n verskeidenheid logistieke funksies vervul - 'n militêre teiken vir Uniemagte. Die Slag van Atlanta, wat op 22 Julie 1864 suidoos van die stad plaasgevind het, was een van die belangrikstes gedurende die Burgeroorlog. Al het die Gekonfedereerde magte 'n neerlaag gely, het Atlanta eers ná 'n beleg deur Uniemagte op 2 September 1864 geval. Gekonfedereede magte het dele van die infrastruktuur voor die stad se inname aan die brand gesteek sodat hulle nie in die vyand se hande kon val nie.


Annapolis is die hoofstad van die deelstaat van Maryland en ook die administratiewe sentrum van Anne Arundel County. Annapolis was die tydelike hoofstad van die Verenigde State van Amerika tussen 1783 - 1784. Dit het 'n bevolking van sowat 36 408 (2006). Annapolis se bynaam is America's Sailing Capital.


Niebinêr (of genderqueer) is ’n spektrum van genderidentiteite wat nie eksklusief manlik of vroulik is nie; dit val dus buite die tweeledige geslagsindeling. Niebinêre identiteite kan onder die transgender-sambreel val, want baie niebinêre mense identifiseer met ’n gender wat anders is as hulle toegewese geslag. In Engels word dit ook enby genoem (van NB vir non-binary). Niebinêre mense kan identifiseer met twee of meer geslagte (dus as "bigender" of "trigender"); geen gender (agender, genderloos of "neutrois"); as tussen genders of van wisselende genders; of van ’n derde gender of "ander" gender (’n kategorie wat mense insluit wat nie ’n naam aan hulle gender heg nie). Genderidentiteit verskil van seksuele oriëntasie; niebinêre mense kan ’n verskeidenheid seksuele oriëntasies hê, nes cisgender mense. Sommige niebinêre mense verwerp genderidentiteite heeltemal. Sommige word, nes transgender mense, dikwels medies met chirurgie of hormone behandel vir genderdisforie. In ’n eksklusiewe onderhoud met Huisgenoot in 2017 het die bekende TV-persoonlikheid Soli Philander erken hy is niebinêr en dat hy nou verstaan hoekom hy altyd "anders" was.


Stuart Little: The Animated Series is 'n Amerikaanse televisiereeks vir voorskoolse kinders. "Stuart Little TV Show". TV.com. Besoek op 2018-06-11. Hierdie artikel is ’n saadjie. Voel vry om Wikipedia te help deur dit uit te brei.


Die United Democratic Front (afkorting UDF; Afrikaans: Verenigde Demokratiese Front) was ’n anti-apartheidsorganisasie wat in 1983 gestig is. Die nierassige koalisie van ongeveer 400 burgerlike, kerk-, studente-, werkers- en ander organisasies is aanvanklik gestig om teen die nuwe driekamerparlement te agiteer. Die doel van die UDF was om 'n "nierassige, verenigde Suid-Afrika te vestig waarin segregasie afgeskaf word en waarin die samelewing bevry is van institusionele en stelselmatige rassisme." Die UDF se slagspreuk was: "UDF Unites, Apartheid Divides." Die betrokkenheid by vakbonde, wat in 1973 in Durban versnel is, het daartoe bygedra dat 'n volhoubare politieke kultuur onder swart mense in Suid-Afrika geskep is. Groot stedelike protesoptrede kan ook nagespoor word na die toename in skolieraktivisme en die Soweto-opstand in 1976. Sedert 1982 het die gevolge van 'n wêreldekonomiese krisis ook Suid-Afrika geraak, en die prys van goud het ook in 1985 gedaal. Die resultaat van hierdie neigings en ander ekonomiese probleme het groot werkloosheid veroorsaak, veral onder jong swart Suid-Afrikaners.


Katlego Abel Mphela (gebore op 29 November 1984 in Brits, Noordwesprovinsie) is 'n Suid-Afrikaanse sokkerspeler wat vir Mamelodi Sundowns in die Premier League en vir die Suid-Afrikaanse nasionale sokkerspan speel. Mphela het sy eerste internasionale doel teen die Seychelle op 26 Februarie 2005 aangeteken. Tydens die FIFA Sokker-Konfederasiebeker in 2009 teken hy 'n doel met 'n vryskop teen Spanje aan. Mphela was deel van die 23-tal wat Suid-Afrika in die FIFA Sokker-Wêreldbekertoernooi in 2010 verteenwoordig het. Hier speel hy tydens die openingswedstyd teen Meksiko, wat gelykop 1 - 1 eindig. Daarna speel hy in die wedstryd teen Uruguay, maar hulle verloor die wedstryd 3 - 0. Daarna teken hy Suid-Afrika se tweede doel in die laaste groepwedstryd teen Frankryk aan. Sy internasionale doele: "K. Mphela". Soccerway. Geargiveer vanaf die oorspronklike op 4 Oktober 2018. Besoek op 16 April 2014. FIFA se statistieke Geargiveer 27 April 2010 op Wayback Machine Loopbaangeskiedenis


Die geskiedenis van die Europese Parlement begin in 1951 met die Verdrag van Parys. Aanvanklik was die bevoegdhede uiters beperk maar met elke verdrag wat later gesluit is, het die bevoegdhede toegeneem. Ná die Schumanverklaring van 9 Mei 1950 wat 'n supranasionale Hoë Owerheid aangekondig het wat die vervaardiging van staal en steenkool in Frankryk en Duitsland sou beheer, het die Verdrag van Parys dit verwesenlik in die Europese Gemeenskap vir Steenkool en Staal waaraan ses lande deelgeneem het. Hierdie verdrag het ook 'n Parlementêre Assemblee gestig wat later die Europese Parlement geword het. Die Assemblee word uit lede van die nasionale parlemente gevorm. By die stigting van die Europese Ekonomiese Gemeenskap word ook die Parlementêre Assemblee omgesit in die Europese Parlement. Hierdie verdrag reël ook die gemeenskaplike landboubeleid van die ses EEG-state en die parlement het die bevoegdheid om hierdie beleid te kontroleer. Die bevoegdhede oor die EEG-begroting word uitgebrei en die EEG kry nou eie inkomstes Die parlement verkry die reg om elke jaar die uitgawes van die Europese Kommissie te kontroleer. Die Parlement sal nou direk deur die lidstate se burgers verkies gaan word. Die eerste direkte verkiesings word gehou.


Ben Hall (18 Maart 1899 – 20 Mei 1985) was 'n Amerikaanse akteur en assistentregisseur. Hy was bekend vir sy rolle in die rolprente Scotty of the Scouts (1926), Harold Teen (1928), Gorilla Ship (1932), en Racing Luck (1935). 1922: The Prairie Mystery 1926: Scotty of the Scouts 1926: Satan Town 1927: For Ladies Only 1928: Harold Teen 1932: Gorilla Ship 1935: Racing Luck Ben Hall in die Internet-rolprentdatabasis


Die Skulprandhamerkophaai (Sphyrna lewini) is 'n haai wat net aan die ooskus van Suid-Afrika voorkom en wel vanaf die Transkei. Die haai se uitstaande kenmerk is die afgeplatte kop met die hamervormige uitsteksels aan weerskante. Die haai word tot 3 m lank en weeg dan net meer as 'n 100 kg. Hy kom voor in die oop water en staan in Engels bekend as die Scalloped hammerhead. Alfabetiese lys van visse Lys van Suider-Afrikaanse visse volgens wetenskaplike name Lys van varswater visfamilies Lys van visfamilies Sea Fishes of Southern Africa. Rudy van der Elst & Dennis King. 2006. ISBN 978-1-77007-345-6 Gids tot die Kusgebiede van Suid-Afrika. Jacana Media. 2007. ISBN 978-1-77009-215-0 http://fishbase.org/summary/Sphyrna-lewini.html Hierdie artikel is ’n saadjie. Voel vry om Wikipedia te help deur dit uit te brei.


Reba McEntire (gebore 28 Maart 1955) is 'n Amerikaanse aktrise en vervaardiger. Sy is bekend vir haar rolle in die rolprente Tremors (1990), The Little Rascals (1994), en One Night at McCool's (2001), en in die televisiereeks Reba (2001). 1990: Tremors 1994: The Little Rascals 2001: One Night at McCool's 2002: The Case for Shania Twain 2014: America's Sweethearts Queens of Nashville 2015: Romances of the Republics 1991: Hot Country Nights 1998: Naked Nashville 2001: Reba 2001: Revealed with Jules Asner 2005: Master Series 2006: CMT Giants 2007: Project Mom 2007: One on One 2008: People Country Special on CMT 2009: CMT Star Crossed 2011: Oprah's Master Class 2012: Trisha's Southern Kitchen 2012: Malibu Country 2017: Red Blooded 1988: Season's Greetings: An Evening with John Williams and the Boston Pops Orchestra 1991: The Gambler Returns: The Luck of the Draw 1993: The Man from Left Field 1994: Is There Life Out There? 1995: Reba: Starting Over 1997: A Conversation with Burt Reynolds 1998: Forever Love 1998: Video Playback: TNN's First 15 Years 1999: Secret of Giving 1999: Live by Request: Reba McEntire 1999: The Life and Times of the Women of Country 2000: Stars Sing The Beatles 2001: Christmas in Washington 2001: Red Steagall Presents Cowboy: The Legend, the Legacy 2004: CMT Making the Video: Reba McEntire - Somebody 2004: CMT Total Release: Reba McEntire 2009: The Thanksgiving Day Parade on CBS 2009: On the Set with Reba: Consider Me Gone 2009: On the Set with Reba: Strange 2009: The 11th Annual 'A Home for the Holidays' 2010: Dolly Celebrates 25 Years of Dollywood 2010: New Year's Eve Live! 2011: Girls' Night Out: Superstar Women of Country 2011: Backstory: Reba McEntire 2011: CMT: What's Your 20?


Natalia Koroleva (gebore 31 Mei 1973) is 'n Russiese sangeres en musikant. «Жёлтые тюльпаны» (1990) «Дельфин и русалка» (1992) «Поклонник» (1994) «Конфетти» (1995) «Бриллианты слёз» (1997) «Сердце» (2001) «Осколки прошлого» (2002) «Веришь или нет (плюс Тарзан)» (2003) «Рай там, где ты» (2006) «Магия Л…» (2015) Wikimedia Commons het meer media in die kategorie Natalia Koroleva. Nie-amptelike webtuiste Hierdie artikel is ’n saadjie. Voel vry om Wikipedia te help deur dit uit te brei.


Sir Francis Drake (circa 1540 - 28 Januarie 1596) was 'n Engelse Admiraal en ontdekkingsreisiger wat grootliks verantwoordelik is vir die tradisies van die Britse Vloot. Hy het veral bekend geword vir sy vaart om die wêreld. Hy is gebore naby Tavistock, Devon as die seun van landbouer. Sy pa het later 'n priester geword in Londen. Dit is waar hy sy Protestantse sieninge gekry het wat hom gedryf het in sy gevegte teen die Spanjaarde. Die Drakes was familie van die ryker Hawkins-familie wat in Plymouth woonagtig was. Na sy eerste tog oor die Atlantiese Oseaan was hy in bevel geplaas van 'n skip in die eskader van John Hawkins wat betrokke was in die slawehandel tussen Afrika en die Spaanse kolonies in die Wes-Indiese Eilande. Hierdie tog eindig in 'n tragedie toe die Spanjaarde die Engelse aanval by Veracruz aan die ooskus van Meksiko. Wraakgedagtes was Hawkins se dryfkrag toe hy as tesourier by die Britse Vloot begin werk het en Drake as privaat skeepseienaar begin werk het. Drake tree op as seerower vir die volgende paar jaar in die Karibiese See waar hy op die Spaanse handel jag maak.


Iserlohn (Wesfalies: Iserlauhn, vanaf Middelnederduits: îse(r)n-lô(ch) "ysterwoud") is 'n stad in Noordryn-Wesfale in die weste van Duitsland, met 'n bevolking van 93 799 op 31 Desember 2012 en 'n oppervlakte van 125,51 km². Iserlohn is net oos van Hagen geleë en is die grootste stad in die distrik Märkischer Kreis. "it.nrw.de: Zensus vom 9. Mai 2011 - Bevölkerungszahlen auf Basis des Zensus vom 9. Mai 2011". Geargiveer vanaf die oorspronklike op 22 September 2013. Besoek op 14 September 2013. Wikimedia Commons het meer media in die kategorie Iserlohn. Amptelike webwerf van Iserlohn Hierdie artikel is ’n saadjie. Voel vry om Wikipedia te help deur dit uit te brei.


Zachary Gordon (gebore 15 Februarie 1998) is 'n Amerikaanse akteur en regisseur. Hy is bekend vir sy rolle in die rolprente Georgia Rule (2007), Diary of a Wimpy Kid (2010), en Diary of a Wimpy Kid: Dog Days (2012), en in die televisiereeks Dead of Summer (2016). 2007: Georgia Rule 2010: Diary of a Wimpy Kid 2011: Diary of a Wimpy Kid: Rodrick Rules 2012: Diary of a Wimpy Kid: Dog Days 2014: The Boxcar Children 2015: Killing Animals 2018: Eric Animations 2007: Ni Hao, Kai-Lan 2013: The Reelz Show 2013: Skylanders Boomcast 2016: Dead of Summer 2008: David's Situation 2012: Bubble Puppy's Fin-tastic Fairytale Adventure 2012: The Unprofessional 2013: Pete's Christmas 2016: Pals Zachary Gordon in die Internet-rolprentdatabasis Zachary Gordon op Twitter Zachary Gordon op Facebook


Die vyf name van die farao's is ’n gebruik wat deur die konings van Antieke Egipte aangeneem is. Dit simboliseer wêreld- en heilige mag en dui ook op die sending van die betrokke farao (dit kon selfs tydens sy bewind verander). Die volle name is eers in die Middelryk in gebruik geneem en het geduur tot omtrent met die oorname deur die Romeinse Ryk. Die Horusnaam (hor) is die oudste naam. Dit het bestaan uit ’n afbeelding van ’n paleis (serech) met die valkgod Horus bo-op. Die naam van die farao het in die paleis gestaan. Horus beskerm hier die koning se naam. Die eerste farao's (van die Predinastiese Periode en die 1ste, 2de en 3de Dinastie) het dit al gebruik. Die Nebty (letterlik: twee dames) is ’n naam wat ingestel is nadat Bo- en Neder-Egipte verenig is en bestaan uit die twee godinne van Egipte wat die eenheid moes waarborg: Nechbet, ’n ouwêreldse aasvoël van Bo-Egipte Wadjet, ’n slang van Neder-Egipte Die naam van die goue Horus bestaan uit ’n valk (Horus) wat sit op die goudsimbool (neboe).


Johannes VIII Palaiologos (Grieks: Ἰωάννης Παλαιολόγος, Iōannēs Palaiologos; 18 Desember 1392 - 31 Oktober 1448) was die tweede laaste keiser van die Bisantynse Ryk; hy het van 1425 tot 1448 regeer. Johannes VIII was die oudste seun van Manuel II Palaiologos en Helena Dragas, dogter van die Serwiese heerser Konstantyn Dragas. Hy was voor 1416 medekeiser saam met sy pa en het in 1425 die alleenheerser geword. In Junie 1422 het Johannes Konstantinopel suksesvol verdedig tydens ’n beleg deur Murat II, maar moes afstand doen van Thessaloniki, wat sy broer Andronikos in 1423 aan Venesië gegee het. Om hulp teen die Ottomaanse Ryk te kry het hy pous Eugenius IV besoek en ingestem tot die hereniging van die Griekse en die Roomse Kerk. Die hereniging is in 1439 bekragtig op die Konsilie van Florence, wat Johannes saam met 700 volgelinge bygewoon het, onder andere patriarg Josef II van Konstantinopel. Die hereniging het misluk weens teenstand in Konstantinopel, maar Johannes kon eindelik die stad teen die Ottomaanse Ryk verdedig. Johannes VIII het sy broer, Konstantyn, wat twee keer tevore regent van Konstantinopel was, as sy opvolger aangewys.


Normandies (Normaund, Frans: Normand, Guernésiais: Normand, Jèrriais: Nouormand) maak deel uit van die ondergroep van die Galloromaanse tale binne die Romaanse taalfamilie. Dié taal en sy dialekte het sowat 105 000 moedertaalsprekers, veral in die Franse gebied Normandië en op die Kanaaleilande. In Frankryk geniet Normandies geen amptelike status nie omdat net Frans as amptelike taal erken word. Op die Kanaaleilande Alderney (Auregnais), Guernsey (Guernésiais), Jersey (Jèrriais) en Sark (Sercquiais) geniet die plaaslike dialekte egter amptelike status. Die Unesco beskou Normandies as 'n bedreigde taal. Op die Romeinse verowering van Gallië onder Julius Caesar het die verplasing van die Keltiese tale gevolg. Soos die ander Galloromaanse tale het Normandies uit die plaaslike Vulgêrlatynse dialek ontstaan. Met die vestiging van die Noormanne (Wikings) vanaf die 840's in die Normandië is talle leenwoorde uit die Noord-Germaanse tale in Normandies opgeneem. As gevolg van die Normandiese verowering van Engeland onder Willem I van Engeland en die vestiging van Anglo-Normandies in die Koninkryk van Engeland bestaan sowat 28% van die Engelse woordeskat uit Normandiese leenwoorde.


Jeffrey Lionel Dahmer (21 Mei 1960 – 28 November 1994) was ’n Amerikaanse reeksmoordenaar. Hy het van 1978 tot 1991 altesaam 17 jong mans in Wisconsin en Ohio verkrag, vermoor en die lyke opgesny. Baie van sy latere moorde het ook nekrofilie, kannibalisme en die preservering van liggaamsdele behels. Dahmer was ook bekend as die Milwaukee-kannibaal. Hy is op 15 Februarie 1992 skuldig bevind aan 15 van die 16 moorde wat hy in Wisconsin gepleeg het. Hy het later erken hy het 17 moorde gepleeg, die eerste hiervan in 1978 in Ohio. Die jurie het Dahmer se verweer van ’n geestesteuring verwerp en hy is tot 15 keer lewenslank gevonnis. Hy het later ’n 16de vonnis van lewenslange tronkstraf gekry vir die Ohio-moord in 1978. Hy is op die oggend van 28 November 1994 deur ’n medegevangene in die tronk doodgeslaan. Jeffrey Dahmer is op 21 Mei 1960 in West Allis, Wisconsin, gebore as die oudste seun van Joyce Annette Flint en Lionel Herbert Dahmer. Sy ma was van Walliese en sy pa van Duitse afkoms. Lionel Dahmer was ’n student in chemie en baie van die huis af weg.


Piero di Lorenzo de' Medici (15 Februarie 1472 - 28 Desember 1503), bekend as Piero die Onfortuinlike, was die heerser van Florence vanaf 1492 tot sy ballingskap in 1494. Piero di Lorenzo de' Medici was die oudste seun van Lorenzo de' Medici (Lorenzo die Manjifieke) en Clarissa Orsini. Hy is saam met sy jongste broer Giovanni, wat later Pous Leo X sou word, en sy neef Giulio, wat later Pous Clemens VII sou word, grootgemaak. Piero is deur figure soos Angelo Poliziano en Marsilio Ficino gebrei om sy vader as hoof van die Medici-familie en as de facto heerser van die Florentynse staat op te volg. Sy swak, arrogante en ongedissiplineerde karakter sou egter heeltemal ongeskik wees vir so 'n rol. Poliziano sou later op 24 September 1494 sterf weens vergiftiging, waarskynlik deur Piero se toedoen. Piero was ook voortdurend in stryd met sy neefs Lorenzo di Pierfrancesco de 'Medici en Giovanni il Popolano. Hulle was die seuns van Pierfrancesco die Ouere. Beide was ouer en ryker as Piero. In 1486 het Piero se oom Bernardo Rucellai namens hom onderhandelinge gevoer om met die Toskaanse edelvrou Alfonsina Orsini te trou.


Phitsanulok (Thai: พิษณุโลก) is 'n stad in die noorde van Thailand met 'n bevolking van 68 000. Hierdie artikel is ’n saadjie. Voel vry om Wikipedia te help deur dit uit te brei.


Kasjmir (Kasjmiri: كشهير, kaśhīr; Oerdoe, کشمیر; Hindi: कश्मीर, kaśmīr) is 'n geografiese streek in die noordwestlike gedeelte van die Indiese subkontinent wat tussen Indië, Pakistan en die Volksrepubliek China betwis word. Die streek grens in die noordweste aan Afghanistan, in die suidweste aan Pakistan, in die suide aan Indië en in die ooste aan China. In die noordweste is die Hindoekoesj, in die noordooste die Karakoram en in die suidooste die Himalaja geleë. Die streek is veral bekend vir die Kasjmirwol wat uit die Kasjmirbok se ondervag gewen word. Indië beheer 101 338 km² van die betwiste gebied, Pakistan 85 846 km² en die Volksrepubliek China 37 555 km², altesaam 224 739 km². Die Indiese gebied het 'n bevolking van sowat 10,1 miljoen, terwyl die Pakistanse gebied sowat 5 miljoen het. Kasjmir se noorde is veral Islamities van aard, terwyl die suide Hindoesties en die ooste Boeddhisties beïnvloed is. Kasjmir vorm sedert eeue heen weens sy ligging 'n belangrike brug- en knooppunt tussen Sentraal-, Suid-, Oos- en Wes-Asië.


John Sidney McCain III (29 Augustus 1936 – 25 Augustus 2018) was 'n Amerikaanse politikus wat vanaf 1986 tot en met sy dood in 2018 as die senior Senator van die VSA van Arizona gedien het. Hy was die Republikeinse nominasie vir President van die Verenigde State in die presidentsverkiesing van 2008, wat deur Barack Obama gewen is. Senator John McCain op die amptelike webwerf van die Senaat van die VSA Verskynings op C-SPAN


Attila (406-453), ook Attila die Hun genoem, was van 434 tot sy dood in 453 'n koning van die Hunne ('n antieke volk van Asië). Hy was die leier van die Hunniese Ryk, wat van die Oeral-rivier tot die Ryn en van die Donau tot die Oossee gestrek het. Attila het die Romeinse Ryk aangeval en beheer oor groot dele daarvan geneem. Hy was berug as 'n wrede, gewelddadige man. Tydens sy heerskappy was hy een van die mees gevreesde vyande van sowel die Wes-Romeinse Ryk as die Oos-Romeinse Ryk. Hy steek die Donau-rivier twee keer oor om die Balkan te plunder, maar was nie in staat om Konstantinopel te verower nie. Hy probeer ook Romeins-Gallië (die moderne Frankryk) te verower. In 451 steek hy die Ryn oor en masjeer na Aurelianum (Orléans), maar is tydens die Slag op die Katalauniese Velde verslaan (die enigste veldslag wat hy verloor het). Vervolgens val hy Italië binne, waartydens hy die noordelike provinsies verwoes, maar was nie in staat om Rome te verower nie.


Sabine Azéma (gebore 20 September 1949) is 'n Franse aktrise en regisseuse. Sy is bekend vir haar rolle in die rolprente A Sunday in the Country (1984), Mélo (1986), Life and Nothing But (1989), en Private Fears in Public Places (2006). 1981: On n'est pas des anges... elles non plus 1984: A Sunday in the Country 1984: Love Unto Death 1986: Mélo 1986: La puritaine 1986: Zone Red 1989: Life and Nothing But 1989: Cinq jours en juin 1989: Vanille fraise 1990: Trois années 1991: Rossini!


'n Parodie is 'n werk wat geskep is om 'n oorspronklike werk na te boots, daarmee te spot of daarop kommentaar te lewer deur van satiriese of ironiese nabootsing gebruik te maak. Dit is gewoonlik op die onderwerp, styl of outeur van die oorspronklike werk gerig. Parodie kan in kuns of kultuur voorkom, insluitend letterkunde, musiek (alhoewel "parodie" in musiek 'n vroeër, ietwat ander betekenis as by die ander kunsvorms het), animasie, videospeletjies en rolprente. Volgens Aristoteles (Poetics, ii. 5), was Hegemon van Thasos die uitvinder van 'n soort parodie. Hy het die bewoording in bekende gedigte op subtiele wyse van die sublieme in die belaglike verander. In antieke Griekse letterkunde was 'n parodia 'n narratiewe gedig wat die styl en prosodie van epiese gedigte nageboots het, "maar ligte satiriese of komies-heroïese onderwerpe hanteer het". Die komponente van die Griekse woord is inderdaad παρά para "langs" of "teen", en ᾠδή oide "lied". Die oorspronklike Griekse woord παρῳδία parodia het dus soms "teenlied" beteken, 'n  nabootsing wat teenoor die oorspronklike gestel is.


Napoleon III van Frankryk, gebore as Charles Louis-Napoleon Bonaparte (20 April 1808 – 9 Januarie 1873) was die eerste president van die Tweede Franse Republiek van 1848 tot 1851. Van 2 Desember 1851 tot 2 Desember 1852 was hy die leier van 'n diktatorskap en daarna die Franse keiser tot 1870. Napoleon III was die laaste monarg wat oor Frankryk geheers het. Prins Louis-Napoleon Bonaparte (soos hy bekend was voordat hy keiser geword het), is gebore in Parys as die derde seun van Louis Bonaparte (die jonger broer van Napoleon Bonaparte). Gedurende Napoleon Bonaparte se heerskappy het Louis-Napoleon se ouers die koning en koningin van Holland geword. Na Napoleon Bonaparte se nederlaag by Waterloo in 1815 en met die restourasie van die Bourbon-monargie in Frankryk word Louis-Napoleon se ouers onttroon en vlug hulle na Switserland. As jong man het Louis-Napoleon hom gevestig in Italië en betrokke geraak by die Carbonari, 'n versetbeweging teen die Oostenrykse besetting van Noord-Italië. In die tyd was Frankryk onder regering van die Huis van Bourbon en die Huis van Orléans, maar daar was Bonapartistiese beweging wat steeds 'n Bonaparte op die troon van Frankryk wou hê.


Switserland (Duits: Schweiz; Frans: Suisse, [sɥis(ə)]; Italiaans: Svizzera, [ˈzviːtːsera]; Romansch: Svizra, [ˈʒviːtsrɐ] of [ˈʒviːtsʁɐ], luister (hulp·inligting)), amptelik die Switserse Konfederasie (Duits: Schweizerische Eidgenossenschaft; Frans: Confédération suisse; Italiaans: Confederazione Svizzera; Romansch: Confederaziun svizra, luister (hulp·inligting)), is 'n klein landingeslote, federale staat in Sentraal-Europa, met Duitsland, Frankryk, Italië, Oostenryk en Liechtenstein as aangrensende lande. Die laasgenoemde vorm sedert 1923 'n monetêre en doeane-unie met Switserland, en ook sy buitelandse belange word deur die Konfederasie waargeneem. Switserland het 'n lang tradisie van politieke en militêre neutraliteit, maar word nogtans dikwels vereenselwig met internasionale samewerking aangesien dit die tuiste is van baie internasionale organisasies. Confoederatio Helvetica (CH), die Latynse weergawe van die amptelike naam, vermy 'n keuse tussen die vier amptelike tale. Die afkorting word op soortgelyke manier gebruik – onder meer as Switserland se Internet-topvlakdomein, .ch. Die bevolking van Switserland vorm geen etniese, taalkundige of godsdienstige eenheid nie.


'n Dieselenjin is 'n binnebrandmotor wat die Dieselsiklus benut. Dit is in 1892 deur die Duitse ingenieur, Rudolf Diesel uitgevind en was gebaseer op die warm gloeikop-ontwerp en is gepatenteer op 23 Februarie 1893. Dieselenjins gebruik die kompressie-ontstekingsmeganisme, 'n proses waardeur die brandstof ingespuit word nadat die lug saamgepers is in die verbrandingskamer en veroorsaak dat die brandstof selfontbrand. In teenstelling daarmee gebruik petrolenjins die Otto-siklus waar die brandstof met die lug vermeng word voordat die mengsel saamgepers en ontsteek word met behulp van 'n vonkprop. Terwyl Rudolf Diesel erken word as die uitvinder van die dieselenjin, het Herbert Akroyd Stuart en Charles Richard Binney reeds 'n kompressie-ontstekingsenjin gepatenteer wat ontwerp was om met steenkoolstof te werk. Die erkenning vir die uitvinding hang dus grootliks daarvan af of die ontsteking van 'n petroleumgebaseerde brandstof die uitstaande kenmerk is. Diesel se patent aansoek (No. 7241) is in 1892 ingedien. Herbert Akroyd Stuart en Charles Richard Binney het egter reeds 'n patent (No. 7146) in 1890 verkry met die titel "Improvements in Engines Operated by the Explosion of Mixtures of Combustible Vapour or Gas and Air" (Verbeteringe in enjins wat werk deur die ontploffing van mengsels van brandbare dampe of gas en lug).


Die Vrystaat Thüringen (Duits: Freistaat Thüringen, afkorting: TH) is 'n deelstaat van die Bondsrepubliek Duitsland. Met 'n bevolking van 2,1 miljoen en 'n oppervlakte van 16 172 km² is dit een van die kleiner deelstate. Ook sy bevolkingsdigtheid is ietwat laer as die gemiddelde van Duitsland. Erfurt is die administratiewe setel en grootste stad van Thüringen. Jena is die tweede grootste nedersetting met 'n bevolking van meer as 100 000. Thüringen is 'n landgebonde deelstaat wat nog aan die see nog aan die buiteland grens. Aangrensende deelstate is Sakse in die suide en suidooste, Sakse-Anhalt in die noorde en noordooste, Nedersakse in die noordweste, Hesse in die weste en Beiere in die suide. 'n Aantal nedersettings in die noordweste van die deelstaat maak daarop aanspraak dat hulle die geografiese middelpunt van Duitsland vorm. As landsnaam is Thüringen reeds sedert die vroeë 6de eeu n.C. in gebruik toe die Thüringers, 'n Germaanse stam, 'n eie ryk gestig het. Daarna het Thüringen egter geen samehangende administratiewe gebied meer gevorm nie, alhoewel die landgrawe van Thüringen vir 'n kort tydperk daarin geslaag het om groot dele van die land te beheer.


Die vlag van die Republiek China (ook bekend as die vlag van Taiwan of die Blou lug, wit son en geheel rooi grond) is op 1 Januarie 1928 deur die Republiek China aanvaar en op 25 Oktober 1949 deur die Republiek China op Taiwan. Die vlag vertoon ’n enkele rooi baan met ’n blou skildhoek waarop ’n wit son met twaalf strale gesentreer is. Die skyf en driehoeke simboliseer die son en die sonstrale wat daaruit voortvloei. Die vlag is oorspronklik in 1894 deur die Anti-Qing-groepering, die “Herleef China Geselskap” ontwerp en die rooi baan is in 1906 deur Sun Yat-sen bygevoeg. Die vlag is vir die eerste keer in 1912 as die Vlootvlag op die Chinese vasteland gebruik, en is in 1928 deur die Kuomintang (KMT) tot die amptelike nasionale vlag van die Republiek China verklaar. Dit is vasgelê in artikel ses van die Grondwet van die Republiek China toe dit in 1947 gepromulgeer is. Die vlag word nie meer op die Chinese vasteland gebruik nie nadat die Volksrepubliek China in 1949 gestig is.


Die Pylstertrooibekkie (Vidua regia) is 'n standvoël wat voorkom in Noordwes, Gauteng, Limpopo, Botswana, die noorde van Namibië en die weste van Zimbabwe. In Engels staan die voël bekend as die Shaft-tailed Whydah. Die broeiende mannetjie het 'n dofgeel-en-swart verekleed, die vlerke is donker en 'n swart kruis. Die stertpunte is spatelvomig. Die wyfie en nie-broeiende mannetjie het 'n minder duidelike gestreepte kop en nie snorstrepe nie. Die snawel is oranjepienk of bruinerig. Die jong voëltjies is dofbruin met dowwe donkerder strepe op die rug. Die keel en bors is dofgeelbruin wat met die wit pens ineenvloei. Die voël word 12 cm lank en weeg 12-17 g. Alfabetiese lys van Suid-Afrikaanse voëls Lys van Suid-Afrikaanse voëls (Groepeer) Lys van Suider-Afrikaanse voëls volgens wetenskaplike name Sasol Voëls van Suider-Afrika. Struik Nature. Vierde Uitgawe 2011. ISBN 978-1-77007-928-1 BirdLife International (2012). "Vidua regia". IUCN Rooilys van Bedreigde Spesies. Weergawe 2012.1. Internasionale Unie vir die Bewaring van die Natuur. Besoek op 16 Julie 2012.AS1-onderhoud: ref=harv (link) Hierdie artikel is ’n saadjie.


Die nasionale vlag van Belize is op 21 September 1981 amptelik in gebruik geneem. Die vlag vertoon ’n vertikale tweekleur in drie bane in (van bo na onder) rooi, blou en rooi. Die blou baan is heelwat breër as die rooi bane en in die middel daarvan is ’n wit skryf met die wapenskild van Belize. Die vlag is die simbool van die eenheid van Belize. Die nasionale leuse, Sub umbra floreo ("Ek floreer in die skadu"), staan ook op die vlag. Die vlag van Belize bevat twaalf kleure, wat uniek is vir ’n nasionale vlag: dit is drie meer as die volgende meeste. Belize se vlag is ook die enigste van ’n land waarop mense voorgestel word (op die vlae van Montserrat en die Britse Maagde-eilande, word ook mense voorgestel maar dit is Britse afhanklike gebiede).


Abraham (Hebreeus: אַבְרָהָם, Awraham; Arabies: إبرَاهِيم, Ibrahim) is 'n man wat in die Tanag van die Jode, in die Bybel van die Christene en in die Koran van die Moslems voorkom. In al die boeke word hy as die stamvader van die volk Israel, Arabiere en Christene gesien. Daarom word die Jodedom, die Christendom en die Islam ook Abrahamitiese gelowe genoem. Abraham en sy vrou Sara was die ouers van Isak. Hy het ook 'n seun genaamd Ismael by Hagar, Sara se slawin, gehad, asook ander kinders by Ketura, met wie hy na Sara se dood getroud was. Hy is ook die oupa van Jakob en Esau. Abraham het sy kinderjare in die stad Ur van die Galdeërs deurgebring. Abraham in Islam Lys van persone in die Bybel Wikimedia Commons het meer media in die kategorie Abraham. (en) "Abraham". Jewish Encyclopedia. Besoek op 23 Augustus 2019. (en) "Abraham". Encyclopædia Britannica. Besoek op 23 Augustus 2019. Hierdie artikel is ’n saadjie. Voel vry om Wikipedia te help deur dit uit te brei.


Die Audi A1 is 'n ekonomiese superminimotor wat in 2010 by die Geneefse Motorskou deur die Duitse motorvervaardiger Audi bekendgestel is. Die eerste geslag A1 gebruik die Volkswagengroep PQ25 platform. Verkope van die eerste driedeur A1 model het in Augustus 2010 in Duitsland begin, gevolg deur die Verenigde Koninkryk in November 2010. 'n Vyfdeurweergawe, die sogenaamde "Sportback", is in November 2011 van stapel gestuur, met verkope wat gedurende die lente van 2012 in uitvoermarkte begin het. "Audi A1 Quattro" (in Engels). Audi. Geargiveer vanaf die oorspronklike op 27 April 2012. Besoek op 25 Desember 2011. "A1 Engines" (in Engels). Audi UK. Geargiveer vanaf die oorspronklike op 20 Junie 2014. Besoek op 24 Februarie 2010. "The Audi A1 Pricing and Specification Guide" (PDF). Audi UK. September 2010. Geargiveer vanaf die oorspronklike (PDF) op 21 Augustus 2010. Besoek op 30 September 2010. "Audi A1 vs Audi 50". Auto Express (in Engels). Geargiveer vanaf die oorspronklike op 28 Junie 2012. Besoek op 26 Februarie 2011. "New Audi A1 begins to make its mark". www.audi.co.uk (in Engels).


Ben Wright (5 Mei 1915 – 2 Julie 1989) was 'n Engelse akteur. Hy was bekend vir sy rolle in die rolprente 101 Dalmatians (1961), The Sound of Music (1965), The Jungle Book (1967), en The Little Mermaid (1989). 1961: 101 Dalmatians 1965: The Sound of Music 1967: The Jungle Book 1972: Chandar, the Black Leopard of Ceylon 1989: The Little Mermaid 1950: The Alan Young Show 1956: The Adventures of Hiram Holliday 1963: The Outer Limits Ben Wright in die Internet-rolprentdatabasis


Die Hugenote was Protestante in Frankryk, of wat uit Frankryk gevlug het, gedurende die 16de en 17de eeue. Die Hugenote was Calviniste en het dus besware gehad teen Katolieke sienings en gebruike. Die aantal Hugenote het aansienlik toegeneem tussen 1555 en 1562, hoofsaaklik adellikes en stadsbewoners. Teen 1562 was daar 'n geskatte twee miljoen Hugenote, en was ongeveer die helfte van Frankryk onder Hugenote beheer. Die herkoms van die woord Hugenoot is onseker, maar is waarskynlik ontleen aan die Frans huguenot wat afkomstig is van die Geneefse eyguenots, bondgenote teen die hertog van Savoye, van die Switserse Duits Eidgnosse(n), eedgenote, bondgenote wat vanaf die 14de eeu die algemene aanduiding vir inwoners van die Switserse konfederasie was. Die variant huguenot is waarskynlik beïnvloed deur die naam van een van die leiers van die opstand teen die hertog van Savoye, Hugues de Besançon uit Genève. Die meeste Switsers wat in opstand gekom het was voorstanders van die Reformasie en die term is aanvanklik deur die katolieke as 'n skelwoord gebruik. Franse protestante het die skelnaam as erenaam begin gebruik.


’n Rankplant is ’n plant wat teen strukture uitklim met behulp van hegranke of stingels. Hulle word ook klimplante of kruipplante genoem. Hulle besit soepel, kruidagtige, of in 'n later stadium verhoute stingels waarmee hulle hulself aan 'n steunpunt of stut kan oprig. Verskeie soorte maak van ranke gebruik en staan bekend as klim- of rankplante, terwyl 'n ander soort, bekend as slingerplante (byvoorbeeld die Engelse kanferfoelie), hulself so vaswikkel dat hulle soms hul gasheerplant verwurg. Klimplante se ranke is aangepaste blare of selfs takke wat spesiaal ontwikkel en die plant daartoe in staat stel om te klim. Sommige rank- of kruipplante kan as dekplante gebruik word as daar nie ’n struktuur is om teen op te groei nie. Ander sal teen mure, rotse of heinings opgroei om so hoog as moontlik te klim waar dit die maksimum sonlig kan kry. Die evolusie van ’n rankgedrag was ’n sleutelfaktor in die sukses van sekere soorte plante. Dit het afsonderlik in verskeie plantfamilies ontwikkel deur middel van verskeie rankmetodes, soos: die draai van stingels om ’n struktuur met behulp van hegranke wat om strukture krul met behulp van suiers wat aan oppervlakke vasklou deur dorings of ander haakuitgroeisels Die meeste rankers is blomplante.


’n Ster word as ’n veranderlike ster of wisselster geklassifiseer wanneer sy skynbare helderheid, soos van die Aarde af gesien, wisselvallig is. Soms is dit vanweë die werklike helderheid van die ster en ander kere vanweë die hoeveelheid lig wat versper word voor dit die Aarde bereik. Baie sterre, waarskynlik die meeste, het die een of ander vorm van wisseling in helderheid: die lig van ons Son wissel byvoorbeeld met sowat 0,1% oor ’n siklus van elf jaar. Veranderlike sterre, ook net veranderlikes genoem, word as twee soorte geklassifiseer: Intrinsieke of inherente veranderlikes, waarvan die helderheid in werklikheid wissel, byvoorbeeld omdat die ster met tussenposes uitsit en krimp; Ekstrinsieke of uiterlike veranderlikes, waarvan die oënskynlike wisseling in helderheid veroorsaak word deur die hoeveelheid lig wat die Aarde bereik, bv. wanneer die ster ’n metgesel het wat daarom wentel en sodoende lig versper. ’n Antieke Egiptiese kalender van gelukkige en ongelukkige dae wat sowat 3 200 jaar gelede saamgestel is, is dalk die oudste bewaarde historiese bewys van die ontdekking van ’n veranderlike ster, die verduisterende dubbelster Algol.


Die flaminkplant of Anthurium scherzerianum is ’n spesie in die aronskelkfamilie, Araceae. Dit is ’n gewilde huisplant. Die flaminkplant is ’n kruidagtige plant sonder opstaande stingels. Alle blare is grondstandig en het lang, stewige stele. Die blare is tot 30 x 8 cm groot, gespits, leeragtig en donkergroen. Die plant kom natuurlik voor van die Amasonebekken tot in Guatemala. Dit verkies warm, vogtige toestande en moenie in ’n trek staan nie. Die skutblaar is glad, skarlakenrooi en eier- of hartvormig. Die blomme is baie klein en is slegs as wit puntjies sigbaar. Die ryp, geel, eiervormige bessies staan dig opmekaar in die bloeikolf. Soms word plante as flaminkplante te koop aangebied wat eintlik hibriede is van dié soort en Anthurium williamsii. Hierdie hibriede het wit, oranje of rooi skutblare. Swamsiekte en wolluise kan voorkom. As die toestande in die winter te koud en nat vir hulle is, kan die blare geel en verlep lyk. Nes ander aronskelkplante is die flaminkplant giftig weens kalsiumoksalaatkristalle. As dit ingesluk word, kan dit die slymvlies irriteer en die sap kan ’n pynlike veluitslag veroorsaak. Longman, David.


Die Oksitaanse Wikipedia is die Oksitaanse uitgawe van Wikipedia, 'n gratis aanlynensiklopedie. Dit het tans ongeveer 87 200 artikels. Hierdie artikel is ’n saadjie. Voel vry om Wikipedia te help deur dit uit te brei.


Michigan City is 'n hawestad aan Michiganmeer in die deelstaat Indiana. Die administratiewe setel van La Porte County is hier geleë. Die stad is 90km oos van Chicago. Die nedersetting is in 1833 gestig en het dorpstatus verkry in 1835. Die ontdekkingsreisiger Jacques Marquette het in 1670 Trail Creek besoek. Dit is 'n gewilde vakansiebestemming in die somer. Collier's Encyclopedia, Crowell-Collier Educational Corporation, Volume 16, Bladsy 136. Hierdie artikel is ’n saadjie. Voel vry om Wikipedia te help deur dit uit te brei.


Die Centre de Données astronomiques de Strasbourg (CDS; Afrikaanse vertaling: Straatsburgse Sterrekundige Datasentrum) is ’n datasentrum wat sterrekundige inligting versamel en versprei. Dit is in 1972 gestig onder die naam Centre de Données Stellaires. Die aanlyn dienste wat die CDS tans bied, is: SIMBAD, ’n databasis van sterrekundige voorwerpe. VizieR, ’n sterrekundige katalogusdiens. Aladin, ’n interaktiewe ruimte-atlas. Genova, F. (2000). "CDS-inligtingsentrum, 'n aanlyn diens". Astronomy and Astrophysics Supplement. 143: 1–7. Bibcode:2000A&AS..143....1G. doi:10.1051/aas:2000333. Hierdie artikel is vertaal uit die Engelse Wikipedia


Stefanus II (III) was die 92ste pous (of die 93ste voor 1961) van die Rooms-Katolieke Kerk. Die nommering "II (III)" dui op die feit dat Pous Stefanus (II) voor 1961 as wettige pous getel is. Pous Stefanus II (III) is gebore in Sisilië uit die familie van die Orsini. Hy het 'n jonger broer gehad met die naam Paulus wat later Pous Paulus I geword het. Op 26 Maart 752 volg hy Pous Sagarias (of Pous Stefanus (II) as die as wettig getel word) op en regeer tot sy dood op 26 April 757. Hy word opgevolg deur sy broer Pous Paulus I. Die naam ‘Stefanus’ beteken 'gekroonde'. Tydens sy pontifikaat het die Lombarde onder leiding van koning Aistulf, Ravenna weer verower en begin om Rome onder druk te plaas. Stefanus gaan persoonlik na Frankryk om hulp te soek by Pepyn die Korte, koning van die Franke. Hy ontmoet Pepyn op 6 Januarie 754 by Ponthion. Op 28 Julie 754 salf Stefanus Pepyn en sy familie en gee hom en sy nageslag die titel "patricius romanorum".


Johannes XI was die 125ste pous van die Rooms-Katolieke Kerk. Pous Johannes XI is gebore in Rome, Italië, die seun van Marozia en vermoedelik ook van Pous Sergius III ("Johannes, natione Romanus ex patre Sergio papa", "Liber Pont." ed. Duchesne, II, 243). Ander bronne verklaar dat hy die seun is van Alberic I, koning van Italië. Indien Johannes wel die seun van Pous Sergius III was, is hy die enigste buite-egtelike seun van 'n pous wat ooit pous geword het. Pous Silverius was die seun van Pous Hormisdas uit 'n wettige huwelik. Voor sy verkiesing was Johannes kardinaal-priester van Santa Maria in Trastevere. In Februarie of Maart 931 volg hy Pous Stefanus VII (VIII) op en regeer tot sy dood in Desember 935 of Januarie 936. Hy word opgevolg deur Pous Leo VII. Die naam ‘Johannes’ beteken 'God is genadig'. Pous Johannes XI staan sterk onder die invloed van sy ma, Marozia. Hy het die hervorming van die kloosterlewe gesteun, veral die van die klooster van Cluny.


Die hooftema in die romans van die Engelse skrywer E.M. Forster (1 Januarie 1879 – 7 Junie 1970) is die botsing van twee teenoorgestelde wêrelde. AI sy romans, waarvan Howards End en A Passage to India die belangrikste is, is vóór 1925 geskryf. Daarná het hy hoofsaaklik essays, verhale en enkele biografieë geskryf. Edward Morgan Forster is op 1 Januarie 1879 in Londen gebore. Hy het in klassieke tale en die geskiedenis aan die Kings's College, Cambridge, gestudeer, waar hy vanaf 1946 'n teruggetrokke lewe gelei het. Enkele jare lank het hy ook in Italië gewoon, waar verskeie van sy romans hulle afspeel, en in 1912 en 1921 het hy as raadgewer van 'n maharadja na Indië gegaan. Gedurende die Eerste Wêreldoorlog was hy 'n amptenaar in Egipte. Forster, wat op 7 Junie 1970 oorlede is, se laaste roman, Maurice, het in 1971 verskyn.  Forster se eerste roman, Where Angels fear to Tread (1905). is in verskeie opsigte kenmerkend vir sy hele oeuvre.


Afrika suid van die Sahara is die deel van die kontinent suid van die Saharawoestyn. Somalië, Djiboeti en Soedan is geografies deel van die streek, maar is kultureel, taalkundig en histories deel van die Arabiese wêreld. Die onderstaande lande is in Afrika suid van die Sahara: Mauritanië Senegal Guinee Sierra Leone Mali Liberië Burkina Faso Ivoorkus Ghana Togo Benin Niger Nigerië Kameroen Tsjad Sentraal-Afrikaanse Republiek Gaboen Republiek die Kongo Suid-Soedan Eritrea Djiboeti Ethiopië Somalië Kenia Tanzanië Demokratiese Republiek die Kongo Burundi Rwanda Uganda Zambië Angola Namibië Botswana Zimbabwe Mosambiek Suid-Afrika Madagaskar Malawi Hierdie artikel is ’n saadjie. Voel vry om Wikipedia te help deur dit uit te brei.


Pamukkale, wat "katoenkasteel" in Turks beteken, is ’n natuurterrein in die Denizli-provinsie in Suidwes-Turkye. Daar is warmwaterbronne en travertyne, terrasse van kalksteen wat deur die vloeiende water agtergelaat word. Dit is geleë in Turkye se Binne-Egeïese streek, in die Menderes-riviervallei, waar die temperatuur die grootste deel van die jaar gematig is. Die antieke stad Hiërapolis is gebou bo die wit "kasteel", wat altesaam 2 700 m lank en 160 m hoog is. Dit kan 20 km ver gesien word vanaf die heuwels aan die oorkant van die vallei. Toerisme is belangrik in die gebied. Mense het duisende jare lank in die water geswem. Tot so onlangs as die middel van die 20ste eeu is hotelle oor die ruïnes van die Hiëropolis gebou en aansienlike skade is aangeirg. ’n Pad is van die vallei oor die terrasse gebou en motorfietse is toegelaat om op en af met die hange te ry. Toe die gebied in 1988 saam met Hiërapolis as ’n Unesco-wêrelderfenisgebied verklaar is, is die hotelle gesloop en die pad verwyder. Die eertydse Romeinse bad van Hiërapolis is sedert 1984 die terrein van ’n argeologiese museum.


Emmett Vogan (27 September 1893 – 6 Oktober 1969) was 'n Amerikaanse akteur. Hy was bekend vir sy rolle in die rolprente Love Birds (1934), Emergency Landing (1941), Corpus Christi Bandits (1945), en The Crimson Ghost (1946). 1934: Love Birds 1937: Empty Holsters 1941: Emergency Landing 1945: Corpus Christi Bandits 1946: The Crimson Ghost Emmett Vogan in die Internet-rolprentdatabasis


Die Laeveldsterkastaiing (Sterculia murex) is 'n middelgroot boom wat endemies is aan die suidelike laeveld. Die boom word slegs in eSwatini en Mpumalanga op droë rotsagtige plekke aangetref. Die boom is bladwisselend en nuwe blare is bronskleurig en later donkergroen en bedek met fluweelagtige hare. Die boom se nasionale nommer is 475. Alfabetiese lys van Suid-Afrikaanse bome Van Wyk, Piet (2008). Field guide to the TREES of the Kruger National Park. Kaapstad: Struik. p. 162. ISBN 978-1-77007-759-1. http://plantsoftheworldonline.org/taxon/urn:lsid:ipni.org:names:825359-1 https://www.treetags.co.za/national-list-of-indigenous-trees/ Watter Boom is dit? Eugene Moll 2013 ISBN 978 1 77007 832 1 Hierdie artikel is ’n saadjie. Voel vry om Wikipedia te help deur dit uit te brei.


Die Bashkirium is ’n chronostratigrafiese etage sowel as ’n geologiese tydsnede in onderskeidelik die sisteem en periode Karboon (epog/serie Pennsylvanium). Dit verwys dus na ’n tydperk sowel as die gesteentes wat in dié tydperk gevorm het. Die Bashkirium was van sowat 323,2 tot 315,2 miljoen jaar gelede. Dit is voorafgegaan deur die etage/tydsnede Serpukhovium en gevolg deur die Moskovium. Die etage is genoem na die Russiese republiek Basjkirië in die suide van die Oeralgebergte. Die basis van die Bashkirium word gedefinieer deur die eerste voorkoms van die Conodonta Declinognathodus nodiliferus en/of Idiognathoides postsulcatus en die Fusulinida Aljutovella aljutovica. Die tipeligging van die basis is in Arrow-canyon in Nevada, VSA. In die biostratigrafie word die etage met behulp van gidsfossiele en Conodonta ingedeel in die volgende ses biosones: die sone van Neognathodus atokaensis die sone van Declinognathodus marginodosus die sone van Idiognathodus sinuosus die sone van Neognathodus askynensis die sone van Idiognathoides sinuatus die sone van Declinognathodus noduliferus Gradstein et al. (2012) Nemyrovska (1999) Solovieva (1986) Lane et al.


Die Grootnoemnoem (Carissa macrocarpa) is 'n doringagtige struik of klein boompie met Y-vormige dorings wat tot 45 mm lank kan wees. Die boom se vrugte word rooi tot pers wanneer hulle ryp is en kom voor vanaf Mosselbaai noordwaarts tot by die suide van Mosambiek. 'n Grootnoemnoem Blomme Vrugte Deursnit van 'n ryp vrug Watter Boom is dit? Eugene Moll 2013 ISBN 978 1 77007 832 1 Alfabetiese lys van Suid-Afrikaanse bome Hierdie artikel is ’n saadjie. Voel vry om Wikipedia te help deur dit uit te brei.


Die Kryt-Paleogeen-grens of K-Pg-grens is ’n geologiese aanduiding, dikwels ’n dun rotslaag. Dit dui die einde aan van die Kryt-periode, die laaste geologiese periode van die Mesosoïese Era, en die begin van die Paleogeen, die eerste periode van die Kainosoïese Era, sowat 66 miljoen jaar gelede. Die grens word verbind met die Kryt-Paleogeen-uitwissing, ’n massauitwissing waarin onder meer alle nie-vlieënde dinosourusse uitgesterf het. Daar word algemeen geglo die uitwissing is veroorsaak deur ’n groot komeet of asteroïde wat die Aarde getref het en ’n katastrofale uitwerking op die omgewing gehad het, insluitende ’n lang impakwinter (weens stof en as wat die Son se strale afkeer), wat dit vir plante onmoontlik gemaak het om fotosintese uit te voer. In die geologiese rekord word die K-Pg-grens aangedui deur ’n dun rotslaag wat regdeur die wêreld in see- en aardrotse gevind word. Dit bevat hoë vlakke van die metaal iridium, wat seldsaam in die aardkors is, maar volop in asteroïdes voorkom. "International Chronostratigraphic Chart" (pdf). International Commission on Stratigraphy. 2012.


Aviva Pelham (1948-) is 'n Suid-Afrikaanse sopraan. Sy is op 23 Januarie 1948 in Harare, Zimbabwe gebore. Pelham sing 'n verskeidenheid van musiek, insluitend: operas, musiekblyspele, operette, oratoria en kabarette. Sy het boeke vir blindes op band voorgelees en is by ander welsynswerk, soos die motorneuronsiekte-assosiasie betrokke. Sy is onder andere bekend vir die opvoering van "Santa's Story", wat haar moeder, Santa Pelham se lewensverhaal beskryf. Haar moeder het van Nazi-Duitsland ontvlug en in die proses deur Spanje, Frankryk en uiteindelik na Zimbabwe gereis. Viva Aviva – A Selection of Favourite Songs, 2002 Gershwin Cocktail – Aviva Pelham met Thomas Rajna, 2003 Life is Beautiful – Duette Manuel and Aviva 2004 Whoswho.co.zs Geargiveer 28 November 2017 op Wayback Machine, besoek op 23 Januarie 2014 Aviva Pelham 'n diva met 'n ruim hart, Beeld, 7 Oktober 1998 Aviva Pelham se amptelike webtuiste I feel pretty (Viva Aviva) op YouTube Hierdie artikel is ’n saadjie. Voel vry om Wikipedia te help deur dit uit te brei.


Die Baviaanskloofseder (Widdringtonia schwarzii) is 'n boom wat beperk is tot die Baviaanskloofberge. Die getalle van die boom is laag as gevolg van oorbenutting van die hout, herhaalde brande en die boom is selfs skaarser as die Clanwilliamseder. Hierdie boom kan tot 40 m hoog word. Die boom se nasionale nommer is 21 Alfabetiese lys van Suid-Afrikaanse bome Watter Boom is dit? Eugene Moll 2013 ISBN 978 1 77007 832 1 https://www.treetags.co.za/national-list-of-indigenous-trees/ Wikimedia Commons het meer media in die kategorie Baviaanskloofseder.


Die Anglikaanse Gemeenskap (Anglican Communion) is 'n groep kerke, veral in Engelssprekende lande, wat uit die Kerk van Engeland ontstaan het en steeds nou daaraan verwant is. Dit kan gesien word as 'n internasionale vereniging van Anglikaanse kerke, bestaande uit die Kerk van Engeland en die nasionale Anglikaanse lands- en streekskerke wat volle kommunie met die Engelse Moederkerk en in besonder met sy primaat, die Aartsbiskop van Canterbury, het. Daar bestaan nogtans geen enkele "Anglikaanse Kerk" wat universele juridiese gesag oor Anglikaanse gelowiges uitoefen nie aangesien elke nasionale of streekskerk outonomie geniet. Die status van volle kommunie beteken idealerwys dat onder alle Anglikaanse kerke enigheid oor godsdienstige leerstellings heers en alle praktiserende lidmate aan die sakrementale lewe van elke kerk mag deelhê. Met sowat 80 miljoen lidmate wêreldwyd is die Anglikaanse Gemeenskap die derde grootste Christelike denominasie in die wêreld na die Rooms-Katolieke en Oosters-Ortodokse Kerke. Sommige kerke staan vanweë hul historiese bande met Engeland bekend as Anglikaans, soos die Anglikaanse Kerk van Suider-Afrika. Ander, soos byvoorbeeld die Kerk van Ierland en die Episkopale Kerke van Skotland en Amerika, verskil hiervan en dra hul eie name.


Pad na jou hart is ’n Afrikaanse romantiese-avontuurkomedie oor ’n jong, aantreklike en selfvoldane sakeman wat vyf dae het om by sy pa se begrafnisdiens in Kaapstad uit te kom. Hy moet egter sekere take voltooi op hierdie reis voordat hy die suksesvolle familie-maatskappy kan oorneem. Sy enigste kans om betyds daar aan te kom, is ’n saamrygeleentheid met die beeldskone boheemse meisie. Die skrywer François Bloemhof het die draaiboek in ’n roman verwerk wat in November 2013 bekendgestel is. Van die kunstenaars wat op die klankbaan te hore is, sluit in Adam, Joe Foster, Foto na Dans, Die Heuwels Fantasties en Karen Zoid. Ivan Botha as Basson van Rensburg jr. Donnalee Roberts as Amoré Marius Weyers as Basson van Rensburg sr. Franci Swanepoel as Gerda Marcel van Heerden as Dawn Lida Botha as Ouma Poppie Hélène Truter as Magriet van Rensburg Anton Dekker as André David James as Hein Lys van Afrikaanse rolprente Video op YouTube Facebook-blad


Die Bloubos (Diospyros lycioides) is soms 'n klein boom maar kom eerder as 'n geronde, hoë struik voor. Dit kom in bosveld dwarsdeur 'n groot gedeelte van Suider-Afrika voor, maar is afwesig in die sentrale gedeelte van die Kalahari en Mosambiek asook van woestyn en fynbosplantegroei. Die blare is 15 – 17 mm lank en is dig eindstandig gebondel. Die blaarskyf is die breedste in die derde naaste aan die blaarpunt. Die blare is dofgroen met 'n geronde punt en 'n spitslopende basis. Die vrugte is byna bolvormig met vyf blywende kelklobbe wat sterk na agter buig. Identifikasie van die boom kan moeilik wees aangesien daar 'n paar soortgelyke bloubos- en sterappel-spesies is. Die boom se nasionale nommer is 605. Alfabetiese lys van Suid-Afrikaanse bome https://www.treetags.co.za/national-list-of-indigenous-trees/ Watter Boom is dit? Eugene Moll 2013 ISBN 978 1 77007 832 1 Hierdie artikel is ’n saadjie. Voel vry om Wikipedia te help deur dit uit te brei.


Die Hadit (Arabies: حديث, ḥadīṯ meervoud: أحاديث, aḥādīṯ, wat die mens vertel) is die Islamitiese oorleweringe oor die doen en late en die uitsprake van die profeet Mohammed wat in groot versamelings saamgevat is. Deur hierdie oorleweringe ken die mens die soenna, die manier (weg) van die profeet. Die meeste Moslems beskou die Hadit as aanvullend tot die Koran. Die Hadit is ’n orale tradisie wat in die 8ste en 9de eeu neergepen is. Uit die Koran en die Hadit word die Islamitiese wette, die sjaria, saamgestel. In die meeste Moslemlande geld die sjaria as grondslag vir ’n deel van die reg. Die meeste Islamitiese lande het ’n gemengde regstelsel en die Hadit geniet geen absolute mag en word ook nie beskou as ’n primêre bron nie omdat dit mondelinge oorleweringe is wat eers later opgeteken is. Die verskillende strominge in die Islam erken verskillende Hadit-versamelings. Dié spelling word aangegee in die Woordeboek van die Afrikaanse Taal (WAT) en die Ensiklopedie van die Wêreld, Deel 4. 1971. N.V. Uitgeversmaatskappij, Amsterdam, Nederland.


Die Queen Elizabeth Olympic Park-kompleks was die hoofligging van die 2012-Olimpiese Somerspele en die daaropvolgende 2012-Paralimpiese Somerspele. Die kompleks lê in Stratford, Londen, in die Verenigde Koninkryk. Binne die kompleks kan die Olimpiese Stadion, ses ander fasiliteite, die Orbit-uitkyktoring en die Olimpiese dorp gevind word. Die Olimpiese Park is na afloop van die Spele, in 2013, na koningin Elizabeth vernoem. Die volgende fasiliteite is in die park beskikbaar: Olimpiese Stadion London Aquatics Centre Water Polo Arena Olympic Hockey Centre Basketball Arena Handball Arena London Velopark Die Olimpiese Park lê langs die Stratford- en Stratford Internasionale treinstasies. Die openbare vervoernetwerk rondom Stratford is uitgebrei om die groot aantal reisigers effektief na en van die Spele te kan vervoer. Tydens die Spele sal besoekers van tien verskillende spoorlyne gebruik kan maak. Dit verskaf 'n totale kapasiteit van 240 000 passasiers per uur. Na die Spele sal die Olimpiese Park as volg gebruik word: Die Olimpiese Park word omvorm tot een van die grootste stadsparke wat in die afgelope 150 jaar in Europa aangelê is. Die park is ontwerp om die plaaslike ekologie te verryk deur vleilande te herstel en inheemse flora te plant.


Keynesianisme is die siening dat ekonomiese produksie in die kort termyn sterk beïnvloed word deur gesamentlike vraag (totale besteding in die ekonomie), veral tydens resessies. In die Keynesiaanse siening is gesamentlike vraag nie noodwendig gelyk aan die produksiekapasiteit van die ekonomie nie; dit word eerder deur 'n aantal faktore beïnvloed en tree soms wisselvallig op, wat produksie, indiensneming, en inflasie affekteer. Die teorieë wat die basis van Keynesianisme vorm is die eerste deur die Britse ekonoom John Maynard Keynes in sy boek The General Theory of Employment, Interest and Money, wat in 1936 tydens die Groot Depressie uitgegee is, voorgelê. Keynes se benadering het 'n ander perspektief gelewer as die konvensionele fokus op gesamenlike aanbod van die klassieke ekonomiese siening. Die interpretasies van Keynes wat gevolg het, is betwisbaar en verskeie ekonomiese denkrigtings maak aanspraak op sy nalatenskap. Keynesiaanse ekonome voer gereeld aan dat besluitneming in die private sektor soms tot ondoeltrefende makroekonomiese uitkomste lei wat dan aktiewe beleidsresponse deur die publieke sektor noodsaak, soos monetêre beleid deur die reserwebank en fiskale beleid deur die regering, om produksie oor die besigheidsiklus te stabiliseer.


Play media 'n Slagyster is 'n apparaat waarmee diere (maar ook soms mense) gevang word. 'n Tipiese slagyster het 'n snellerplaat (of trapplaat) met twee geveerde kake. Sommige het verstelbare snellerplate om te verhoed dat kleiner diere dit nie aftrap nie. 'n Anker word gebruik om die slagyster vas te pen, sodat diere wat gevang is nie daarmee wegloop nie. Die slagyster se kake word oopgerek om die slagyster te stel. Lokaas word op die plaat gelaat om die spesie wat geteiken word te lok. Dit word dan in 'n lokval verskans sodat dit nie opsigtelik is nie. Sodra dit afgetrap word, slaan die kake om die slagoffer se been vas. Om pyn en skade aan diere te beperk word die kake soms met skaapvel of 'n binnebandrubber oorgetrek. In Suid-Afrika word slagysters soms teen rooikatte en rooijakkalse ingespan om veeverliese te beperk. 'n Permit moet bekom word alvorens 'n slagyster gebruik mag word. Verantwoordelike roofdierbestuur[dooie skakel], besoek op 17 Oktober 2014 Ongediertes makliker gevang met slim planne[dooie skakel], Landbouweekblad, 3 September 1999 Hierdie artikel is ’n saadjie.


Die Winteroorlog (Fins: talvisota, Sweeds: vinterkriget, Russies: Зимняя война (transliterasie: Zimnjaja woina); ook bekend as die Sowjet-Finse Oorlog 1939–1940 (Russies: Советско-финская война, Sowjetsko-finskaja woina 1939–1940)) het uitgebreek toe die Sowjetunie Finland op 30 November 1939 aanval, drie maande na die begin van die Tweede Wêreldoorlog. As gevolg hiervan is die Sowjetunie op 14 Desember uit die Volkebond geskop. Die Sowjetleier, Josef Stalin, het verwag dat die hele land teen die einde van die jaar oorwin sou wees, maar die Finse weerstand was te sterk vir die Sowjetmagte, wat drie keer so groot was. Finland het uitgehou tot in Maart 1940, toe 'n vredesverdrag geteken is waarvolgens omtrent 11% van Finland se grondgebied en 30% van sy ekonomiese bates aan die Sowjetunie afgestaan is. Die gevolge van die oorlog was gemeng. Alhoewel die Sowjetmagte uiteindelik deur die Finse verdediging kon breek, het nóg die Sowjetunie nóg Finland ongeskaad uit die konflik getree. Sowjetverliese aan die front was geweldig en die land se internasionale aansien het daaronder gely.


Die Chevrolet/Opel Commodore is 'n limousine wat deur Opel vervaardig is vanaf 1967 tot 1982. Dit is die sessilinderweergawe van die Opel Rekord met stileringsverskille. Die Commodore-naamplaat is vanaf 1967 tot 1982 deur Opel gebruik, maar die naam het voortgeleef met die Australiese Holden Commodore. Die laaste geslag is in die Verenigde Koninkryk verkoop as die Vauxhall Viceroy, hoewel Opelmodelle ook verkoop is. Die Commodore B was gebaseer op die Rekord D, en in 1972 vrygestel. Soos die vorige geslag, was vier modelle aangebied: 2500 S, 2500 GS, 2800 GS en 2800 GS/E, as 'n vierdeursedan en tweedeur hardekapkoepee. Krag het gewissel van 85-118 kW. Die Rekord en Commodore is ook in België en Switserland gemonteer as CKD boustelle in die 1970s. Hierdie motors het die naam Ranger gedra en verskil van die oorspronklike model deur verskillende sierroosters en afwerking, en is ook uitgevoer na verskeie lande. Commodore B produksie het geëindig in 1977. Opel Commodores is ook tussen 1973 en 1976 in Iran gebou onder die naam "Chevrolet Iran" of "Chevrolet Royale" 2800 en 2500 met beide 2.5 L en 2.8 L enjins deur Iran General Motors Company.


Kronstadt (Russies: Кронштадт; Kronsjtadt; «Kroonstad») is 'n versterkte Russiese hawestad op die eiland Kotlin in die oostelike deel van die Golf van Finland. Kronstadt is tans 'n administratiewe distrik van Sint Petersburg en sowat 30 km wes van die middestad geleë. Volgens die 2010-sensus het die plek 'n bevolking van 43 005. Kronstadt is een van Sint Petersburg se belangrikste hawens. 'n Basis van die Oosseevloot is ook hier geleë. Ortodokse Christene onderneem gereelde pelgrimstogte na die stad. Toere per bus en boot word daagliks van Sint Petersburg na Kronstadt onderneem. In 1990 is die historiese middestad en die verskeie vestings deur Unesco as deel van Sint Petersburg se wêrelderfenisgebied gelys. In Maart 1921 het die Kronstadt-rebellie hier plaasgevind. (en) The 900 days; The siege of Leningrad, outeur: Harrison E. Salisbury, uitgewery: Da Capo Press, ISBN 0-306-81298-3 of ISBN 978-2-306-81298-3 Wikimedia Commons het meer media in die kategorie Kronstadt. (en) (fr) Amptelike UNESCO bladsy Hierdie artikel is ’n saadjie. Voel vry om Wikipedia te help deur dit uit te brei.


In optika is fokus of brandpunt die punt waar die ligstrale wat van ’n voorwerp af kom, konvergeer of byeenkom wanneer dit deur ’n lens val. ’n Beeld of area is in fokus wanneer lig van verskillende punte van die voorwerp sover moontlik byeenkom op die beeld wat gevorm word, en uit fokus wanneer die ligstrale nie goed gekonvergeer is nie. Die grens tussen dié twee verskynsels word soms die "verstrooingskring" genoem. Die afstand tussen die lens en die fokus word die brandpunt- of fokusafstand genoem. Hierdie artikel is ’n saadjie. Voel vry om Wikipedia te help deur dit uit te brei. "Standard Microscopy Terminology". University of Minnesota Characterization Facility website (in Engels). Geargiveer vanaf die oorspronklike op 2 Maart 2008. Besoek op 21 April 2006.


In 'n kartesiese koördinaatstelsel, is die oorsprong die punt waar die asse van die stelsel sny. Die oorsprong verdeel elk van hierdie asse in twee helftes, 'n positiewe en 'n negatiewe as. Punte kan dan geplaas word met verwysing om die oorsprong deur hul numeriese koördinate – dit is die posisies van hul projeksies langs elke as, hetsy in die positiewe of negatiewe rigting. Die koördinate van die oorsprong is altyd almal nul, byvoorbeeld (0,0) in twee dimensies en (0,0,0) in drie. Wikiwoordeboek het 'n inskrywing vir oorsprong. Hierdie artikel is ’n saadjie. Voel vry om Wikipedia te help deur dit uit te brei.


Kruie is enige plante of plantdele wat gebruik word vir die geur van kos, aroma, medisyne, of parfuum. Kulinêre gebruik onderskei tipies kruie van speserye. Kruie verwys na die lowerryke groen dele van 'n plant (hetsy vars of gedroog), terwyl 'n "spesery" 'n produk is van 'n ander deel van die plant (gewoonlik gedroog), insluitende sade, bessies, bas, wortels en vrugte. In botaniese Engels word die woord "plant" ook gebruik as 'n sinoniem vir "kruidagtige plant". Kruie het 'n verskeidenheid van gebruike insluitend kulinêre, medisinale, en in sommige gevalle godsdienstige gebruik. Algemene gebruik van die term "kruie" verskil tussen voedselkruie en medisinale kruie. In medisinale of geestelike gebruik, kan enige deel van die plant beskou word as "kruie", insluitend blare, wortels, blomme, sade, hars, wortels, bas, bessies en soms die opperhuid of selfs ander gedeeltes van die plant. Wikimedia Commons het meer media in die kategorie Kruid.


Die Benuerivier (Engels: Benué River; Frans: la Bénoué; Bantoe Tschadda, letterlik "Moeder van Waters") is 'n groot wes-vloeiende rivier in Wes-Afrika. Die rivier is met 'n lengte van 1 400 km die grootste sytak van die Nigerrivier. Die Benuerivier ontspring in die suidelike Hoogland van Adamaua noord van Ngaoundéré in Kameroen net wes van Tsjad. Aansluitend vloei die rivier in 'n groot boog in 'n noordelike rigting, voordat dit naby Garoua weswaarts vloei. Aansluitend kruis die Benuerivier die grens van Nigerië en bereik die stad Yola. Verder in die weste mond die Gongolarivier, die Benuerivier se grootste sytak, uit. Hiervanaf vloei die rivier in 'n suidwestelike rigting tot by Makurdi en aansluitend verder weswaarts. Vir die laaste deel vloei die Benuerivier in 'n westelike rigting, voordat dit in die suidelike sentrum van Nigerië net suid van die hoofstad Abuja in die Nigerrivier uitmond. By die samevloeiing is die Benuerivier groter as die Niger. Die Benuerivier is in 1851 deur die Duitse Afrika-verkenner Heinrich Barth ontdek en in 1854 deur sy landsgenoot Eduard Vogel besoek.


Die kronkelderm of ileum is die distale (onderste) deel van die dunderm in soogdiere, reptiele en voëls. In mense is die kronkelderm sowat 2 tot 4 meter lank en die pH is gewoonlik tussen 7 en 8 (neutraal of effens alkalies). Dit volg op die duodenum en jejunum en word deur die ileumklep geskei van die blindederm. Wikimedia Commons het meer media in die kategorie Kronkelderm. Hierdie artikel is vertaal uit die Engelse Wikipedia Hierdie artikel is ’n saadjie. Voel vry om Wikipedia te help deur dit uit te brei.


Tesco PLC is 'n Britse multinasionale kleinhandelmaatskappy met sy hoofkwartier in Cheshunt in die Engelse graafskap Hertfordshire. Dit is die wêreld se derde grootste kleinhandelreus volgens wins en die tweede grootste volgens omset. Tesco bedryf winkels in twaalf lande dwarsoor Europa en Asië en is die leidende supermarkgroep in die Verenigde Koninkryk (waar dit 'n markaandeel van sowat 30 persent het), die Republiek van Ierland, Hongarye, Maleisië en Thailand. Tesco is deur Jack Cohen in 1919 as 'n kleinhandelonderneming gestig wat markstalletjies bedryf het. Van 'n beskeie begin - Cohen het sy ware aanvanklik op 'n enkele kruiwa op Well Street in die Londense stadsdeel Hackney verkoop nadat hy van sy deelname aan die Eerste Wêreldoorlog teruggekeer het - het Tesco tot 'n handelsreus gegroei wat nie net by Sainsbury's, wat ses dekades lank die grootste Britse supermarkgroep was, verbygesteek het nie, maar sy bedrywighede ook na vastelandse Europa en oorsese lande uitgebrei het. Die handelsnaam Tesco is vir die eerste keer in 1924 gebruik nadat Cohen 'n lading tee van T. E. Stockwell gekoop het en dié se inisiale met die eerste twee letters van sy familienaam gekombineer het.


Die Eriniërs (Grieks: Ἐρινύες) of wraakgodinne was in die Griekse mitologie chtoniese godinne van wraak of die woede van die afgestorwenes. Toe die Titaan Kronos sy vader, Uranos, ontman en sy genitalieë in die see gegooi het, het die Eriniërs uit die bloeddruppels ontstaan, terwyl Afrodite uit die seeskuim gebore is. Daar word gewoonlik nie genoem hoeveel daar van hulle was nie, maar soms was daar drie. Hulle het slange op hulle kop gehad en bloed het uit hul oë gedrup. Soms het hulle die vlerke van ’n vlermuis of ’n voël gehad en die lyf van ’n hond. Hierdie artikel is merendeels vertaal vanaf die Engelse Wikipedia-artikel en:Erinyes Ilias xiv.274–9; xix.259f. Vergilius, Aeneis vii, 324, 341, 415, 476. Burkert, Walter, 1977 (vert. 1985). Greek Religion (Harvard University Press).


Deusdedit (ook Adeodatus I genoem) was die 68ste pous van die Rooms-Katolieke Kerk. Pous Deusdedit word ook Pous Adeodatus I genoem en in die geval word Pous Adeodatus aangedui as Pous Adeodatus II. Sy pa was 'n onderdiaken met die naam Stephanus. Op 19 Oktober 615 volg hy Pous Bonifatius IV op en regeer tot sy dood op 8 November 618. Hy word opgevolg deur Pous Bonifatius V. Die naam ‘Deusdedit’ beteken 'deur God gegewe'. Die naam Adeodatus beteken dieselfde. Die name is variante. Tydens die pontifikaat van Pous Deusdedit, was daar relatiewe vrede tussen die Lombarde onderling en die gebiede wat hulle verower het. Daar ontstaan egter 'n intoleransie teenoor die Bisantynse Ryk en in Napels het Johannes van Compsa onafhanklikheid van die keiser geëis, maar is gou onderdruk deur keiser Heraclius. Die pous is bekend vir sy goeie werke en meelewe met die volk. Hy het huis- en siekebesoek gedoen. In 616 het die pes (ander bronne gee melaatsheid) uitgebreek en 'n aardbewing het baie huise verwoes. Die pous het van sy rykdom geskenk om die nood te verlig.


Die Sentraal-Afrikaanse Republiek (kort SAR; Sango: Ködörösêse tî Bêafrîka; Frans: République centrafricaine, [ʁepyblik sɑ̃tʁafʁikɛn] of Centrafrique, [sɑ̃tʁafʁik]) is 'n landingeslote land in Sentraal-Afrika net noord van die ewenaar. Dit grens aan Tsjad in die noorde, Soedan en Suid-Soedan in die ooste, die Republiek die Kongo en die Demokratiese Republiek die Kongo in die suide, en Kameroen in die weste. Die Sentraal-Afrikaanse Republiek beslaan 'n oppervlakte van 622 984 km² en het 'n bevolking van 4 666 368 in 2018 gehad. Die hoofstad en grootste stad van dié land is Bangui en is in die suide langs die Ubangirivier net noord van die grens tot die Demokratiese Republiek die Kongo geleë. Die grootste deel van die SAR bestaan uit Soedano-Guinese savanne maar sluit ook 'n Sahelo-Soedannese gebied in die noorde en 'n reënwoudgebied in die suide in. Twee derdes van die land lê in die bekkens van die Ubangirivier, wat suid in die Kongorivier invloei, terwyl die oorblywende derde in die bekken van die Sharirivier, wat noord in die Tsjadmeer invloei, lê.


Pierre-Joseph Proudhon (Besançon, 15 Januarie 1809 – Passy (Seine) naby Parys, 19 Januarie 1865) was 'n Franse selfgeleerde ekonoom, sosioloog, filosoof en teoretikus van sosialisme wat beskou word as een van die eerste anargistiese denkers. Proudhon was die eerste persoon wat homself 'n anargis genoem het en hy het die woord anargisme in 1840 bekendgestel. Hy het outoritêre sosialisme en kapitalisme teëgestaan. In plaas daarvan pleit hy vir 'n samewerkende vereniging sonder regering. Proudhon was van mening dat anargisme vreedsaam moet realiseer. Proudhon het Mikhail Bakunin en Pjotr Kropotkin sterk beïnvloed. Behalwe 'n teoretikus, was Proudhon ook 'n praktisyn. Hy het probeer om 'n bank op te rig wat rentevrye lenings sou verleen en die grondslag gelê vir 'n gesondheidsversekeringsstelsel, waarvan die beginsels steeds in die versekeringswêreld toegepas word. Proudhon kom uit 'n arm gesin. Sy vader en moeder het aanvanklik in 'n brouery gewerk totdat dit in 1814 deur die oorlog vernietig is. Sy pa begin toe 'n kuipery, waarin hy ook wil hê dat sy seun vanaf twaalfjarige ouderdom moet werk.


Christian Matthias Theodor Mommsen (30 November 1817 – 1 November, 1903) was 'n Duitse leraar in die klassieke werke, en historikus, algemeen beskou as die belangrikste klassikus van die 19de eeu. Sy werk omtrent die Romeinse geskiedenis is vandag nog uiters belangrik vir navorsing oor die onderwerp. Hy het die Nobelprys vir Letterkunde ontvang in 1902, en was 'n vooraanstaande Duitse politikus, as 'n lid van beide die Pruisiese en Duitse parlemente. Mommsen is in Garding in Sleeswyk gebore ('n Duitse staat op die grens tussen Duitsland en Denemarke), en het grootgeword in Bad Oldesloe in dieselfde staat. Hy was eers 'n hoogleraar in geskiedenis aan die Universiteit van Leipzig, het toe lid geword van die Akademie van Wetenskappe in Berlyn in 1858, en daarna hoogleraar in Romeinse geskiedenis aan die Universiteit van Berlyn in 1861. Hy het talle eerbewyse ontvang vir sy wetenskaplike prestasies: die "Blou Max", Pruise se hoogste militêre eerbewys in 1868; ereburgerskap van Rome; en die Nobelprys, een van weinige nie-fiksieskrywers om dié toekenning te verwerf.


Nicolaas III was die 188ste pous van die Rooms-Katolieke Kerk van 1277 tot 1280 na 'n sedis vacatio van agt maande. Pous Nicolaas III is gebore as Giovanni Gaetano Orsini op 12 Desember 1216 in Rome, Italië die seun van Matteo Rosso Orsini en sy vrou Perna Gaetana. Giovanni was 'n Romeinse adellike wat deur Pous Innocentius IV as kardinaal-deken van San Nicola in Carcere Tulliano aangestel is op 28 Mei 1244. Pous Alexander IV maak hom beskermheer van die Franciskane en in 1262 benoem Pous Urbanus IV hom tot Inkwisiteur-Generaal. Op 25 November 1277 volg hy Pous Johannes XXI op en regeer tot sy dood op 22 Augustus 1280. Hy word opgevolg deur Pous Martinus IV. Die naam ‘Nicolaas’ beteken ' oorwinnaar oor/uit die volk'. Pous Nicolaas III was 'n goeie politikus en hy versterk die pous se posisie in Italië aansienlik. In Mei 1278 sluit hy 'n konkordaat met koning Rudolf I van Habsburg waardeur Romagna en die eksargaat van Ravenna onder die beheer van die pous gekom het. Hy het ook 'n verbod geplaas op die aanstelling van buitelanders in die burgerlike bestuur van die stad Rome in die Romeinse grondwet van 18 Julie 1278.


Pekan is 'n stad en munisipaliteit (majlis daerah; distriksraad) in die Maleisiese deelstaat Pahang. Pekan het 27 657 stadsinwoners en is die hoofstad van die distrik (103 839 inwoners) met dieselfde naam. Die vorige Mercedes-Benz S-klas is hier gebou tot in Junie 2013. Local Authority Areas (2010), bl.6. Hierdie artikel is ’n saadjie. Voel vry om Wikipedia te help deur dit uit te brei.


Die Balkan (dikwels ook Balkanstate of Balkanskiereiland genoem) is 'n groot gebied in die suidooste van Europa. Dit is 'n skiereiland wat 'n geopolitiese en kulturele streek in Suidoos-Europa vorm. Die Balkan het 'n oppervlakte van 550 000 km² en 'n bevolking van meer as 50 miljoen. Dit is een van drie Suid-Europese skiereilande in die Middellandse See en is genoem na die Balkangebergte in Bulgarye en Serwië. Die gebied het al onder talle oorloë deurgeloop en die landsgrense het al vele kere verander. Die streeksnaam is afgelei van die gelyknamige bergreeks wat van Oos-Bulgarye in weswaartse rigting tot by die Serwies-Bulgaarse grens loop. Die skiereiland word begrens deur die Adriatiese See in die weste, die Ioniese See in die suidweste, die Egeïese See en die See van Marmara in die suidooste en die Swartsee in die ooste. Balkan is 'n oorspronklik Turkse term wat "beboste bergreeks" beteken. Die term het om politieke en historiese redes dikwels 'n negatiewe konnotasie. So word na die gebied alternatief as Suidoos-Europa verwys.


Die Boggelrug van Notre-Dame of Klokkeluier van Notre-Dame (1831) is 'n klassieke roman deur die Franse skrywer Victor Hugo. Dit handel oor ’n goedhartige maar lelike man, genaamd Quasimodo, met 'n boggelrug en sy liefde vir Esmeralda. In die 15de eeu moes hy die klok van die Notre-Dame-katedraal in Parys lui. Die boek is al etlike kere verfilm, onder meer as ’n vollengte animasieprent. Die skrywer, Victor Hugo, is op 'n dag deur die Paryse katedraal gelei. Hy loop alleen deur een van die kloktorings en ontdek die Griekse woord ANAΓKH teen die muur. Die woord beteken "noodlot". Hugo was nuuskierig oor wie en waarom die woord daar aangebring is. Hy kon nie 'n antwoord kry nie, wat die gedagte oor 'n geboggelde klokkeluier (beiaardier) by hom laat ontstaan het. Die woord is na Hugo se ontdekking daarvan verwyder. Hugo wou sy tydgenote van die waarde van Gotiese argitektuur bewus maak, wat dikwels verwaarloos, vervang of met nuwer style opgeknap is. As voorbeeld is die gebrandskilderde glas van die Notre-Dame met wit glas vervang om meer lig in die kerk in te laat.


Baxolile Nodada (gebore 2 April 1992) is 'n lid van die Nasionale Vergadering van Suid-Afrika vir die Demokratiese Alliansie. Hy is sedert Desember 2020 die DA se skaduminister vir Basiese Onderwys. Hierdie artikel is ’n saadjie. Voel vry om Wikipedia te help deur dit uit te brei.


Die Pisces II-dwergsterrestelsel is ’n sferoïdale satellietstelsel van die Melkweg in die sterrebeeld Visse (Pisces). Dit is in 2010 ontdek in data van die Sloan- Digitale Lugopname. Die stelsels is sowat 585 000 ligjare van die Son af en is een van die Melkweg se dofste satelliete. Dit het ’n absolute magnitude van −5, wat laer is as ’n tipiese bolvormige sterreswerm. Die sterre in Pisces II is meestal tussen 10 miljard en 12 miljard jaar oud en is arm aan metale. Hierdie artikel is vertaal uit die Engelse Wikipedia Belokurov, V.; Walker, M.G.; Evans, N.W.; Gilmore, G.; Irwin, M.J.; Just, D.; Koposov, S.; Mateo, M.; Olszewski, E. (2010). "Big Fish, Little Fish: Two New Ultra-Faint Satellites of the Milky Way". The Astrophysical Journal. 712: L103. doi:10.1088/2041-8205/712/1/L103.


Aisha Tyler (gebore 18 September 1970) is 'n Amerikaanse aktrise, regisseuse, en vervaardiger. Sy is bekend vir haar rolle in die televisiereekse Criminal Minds (2005), Archer (2009), The Talk (2010), en Whose Line Is It Anyway? (2013). 2001: Moose Mating 2006: .45 2009: Black Water Transit 2016: Ear Buds: The Podcasting Documentary 2017: A Fatherless Generation 2017: Axis 1991: Talk Soup 2001: The 5th Wheel 2001: Off Limits 2005: Criminal Minds 2005: Ghost Whisperer 2006: Secret's Out 2009: Archer 2009: The Show Girl 2010: The Talk 2011: XIII: The Series 2011: Funny by Nature 2012: Larry King Now 2012: Across the Board with Joy Bryant 2013: Whose Line Is It Anyway? 2018: Unapologetic with Aisha Tyler 2003: Spike 52: Hottest Holiday Gifts 2004: My Life, Inc. 2006: For One Night 2010: Open Books 2015: Ubisoft E3 2015 Conference 2016: The 43rd Annual Daytime Emmy Awards 2018: The 45th Annual Daytime Emmys Red Carpet Live 2003: True Confessions of the Legendary Figures 2005: Friends Gag Reel: Season 9 2007: Under the Balls: The Life of a Ball Wrangler 2014: 'Weird Al' Yankovic: Tacky 2016: Criminal Minds - Season 11: The Dirty Eleven 2016: Criminal Minds - Season 11: The Good Doctor 2016: Criminal Minds - Season 11: Criminology: Devil's Backbone 2017: Criminal Minds: Season 12 - The Family Unit 2017: Criminal Minds: Season 12 - The Prisoner Aisha Tyler in die Internet-rolprentdatabasis Aisha Tyler op Twitter Aisha Tyler op Instagram


Die polisie is 'n groep mense wat getaak is om wet en orde te handhaaf, misdaad te bekamp, die publiek te beskerm en tydens noodgevalle te help. Mense wat vir die polisie werk word polisiebeamptes of -offisiere genoem. Hulle is by 'n polisiestasie gestasioneer en rapporteer aan die stasiebevelvoerder. Die polisie is deel van die uitvoerende mag van die staat wat vir openbare orde en binnelandse veiligheid verantwoordelik is. Die weermag, daarteenoor, beskerm 'n land teen gevare van buite. Sonder 'n polisiediens sal die staat in wanorde en wetteloosheid verval en anargie heers. As deel van die staatsdiens word hulle met belastinggeld besoldig. Die polisie beskik oor spesiale magte wat hulle benodig om hulle pligte uit te voer. Hierdie magte verskil grootliks van land tot land. Die meeste polisiebeamptes het die mag om mense in hegtenis te neem (arrestasie), mense te deursoek (visentering), asook huise en ander eiendom te deursoek. Hulle dra soms toerusting, soos gewere, knuppels en pepersproei om hulle (indien nodig) met die taak te help. Die gebied waarin 'n polisiebeampte hierdie magte kan uitoefen, word sy jurisdiksie genoem.


Sir Herbert Baker (9 Junie 1862 – 4 Februarie 1946) was 'n Britse argitek wat 'n groot uitwerking gehad op Suid-Afrikaanse argitektuur tussen 1892 en 1912 gehad het. Hy het bygedra tot die skepping van wat op daardie stadium 'n nuwe inheemse argitektuur was en was verantwoordelik vir die ontwerp van bekende bakens soos die Uniegebou in Pretoria, die Rhodes-gedenkteken in Kaapstad en die Suid-Afrika-huis, die Suid-Afrikaanse ambassade in Londen. Hy het sy inspirasie uit die Kaapse volksargitektuur en die Klassiekeherlewingstyl geput. Hy het talle katedrale, kerke, woonhuise en skole in Suid-Afrika ontwerp, waaronder St George's Katedraal in Kaapstad, St John Kollege in Johannesburg en Michael House in Balgowan. Hy het eredoktorate van Oxford en die Universiteit van die Witwatersrand ontvang en was tot ridder geslaan vir sy ontwerp van die regsgeboue in Nieu-Delhi. Sir Herbert Baker is op 9 Junie 1862 in Cobham, Kent, gebore as die vierde seun van Thomas Henry Baker en Frances Georgina Davies. Sy kindertyd het hy in die plattelandse omgewing van Kent deurgebring, waar afsondering tradisies van goeie vakmanskap bewaar het.


Die Manigeïsme of Manicheïsme (Persies: آیین مانی, Ãyīnⁱ Mānī; Chinees: 摩尼教; pinyin: Móní Jiào) was 'n invloedryke religie, gestig deur die Irannese profeet Mani (in Middel-Persies: 𐭌𐭀𐭍𐭉, 𐭬𐭠𐭭𐭩, 𐮋𐮀𐮌𐮈, 𐬨𐬁𐬥𐬌, 𐫖𐫀𐫗𐫏 Māni; Persies: مانی, Māni; Siries: Mānī; Grieks: Μάνης; Latyn: Manes; ook Μανιχαῖος; Latyn: Manichaeus; afgelei van Siries: ܡܐܢܝ ܚܝܐ, Mānī ḥayyā, "lewendige Mani", ca. 216–274 n.C.) in die hoofsaaklik Zoroastriese Sassanidiese Ryk. Sy oortuigings was op beide plaaslike Mesopotamiese godsdienstige bewegings en Gnostisisme gebaseer. Die Manigeïsme word as sinkretistiese leerstelling beskou omdat Mani ouer godsdienste as outentiek erken en sommige van hul idees vir sy godsdiens oorgeneem het. Die Manigeïsme het 'n uitgebreide dualistiese kosmologie geleer van die stryd tussen 'n goeie, geestelike wêreld van lig, en 'n bose, materiële wêreld van duisternis. Deur 'n voortdurende proses deur die geskiedenis van die mens heen word lig geleidelik uit die wêreld van die materie verwyder en na die wêreld van lig, waarvandaan dit gekom het, teruggeneem.


'n Monokel of oogglas is 'n halwe bril, dit wil sê, 'n bril wat uit één glas bestaan en vir één oog bedoel is. 'n Monokel werk op die selfde manier as 'n bril, met die verskil dat dit nie op die neus geplaas word nie, en ook nie agter die oor gehaak word nie. In werklikheid bestaan 'n monokel uit 'n ronde lens met 'n draad kring daar rondom. 'n Toutjie is aan hierdie draad vasgemaak sodat die monokel om die nek gehang kan word, of iewers anders aan die klere vasgemaak kan word, sodat die monokel nie op die grond sal val as dit los kom nie. Mens klem die monokel vas tussen jou wangbeen en wenkbrou. Die monokel is sedert die middel van die twintigste eeu uit die mode; mense wat net met een oog iets fout het dra liewer 'n bril waarin slegs een lens werk. Miskien is die aristokratiese konnotasie wat aan die oogglas verbonde is, een van die redes hoekom dit uit die mode geraak het – dit verklaar egter nie waarom die oogglas nie gewild is met snobs nie, of in omstandighede waarin vertoonsug gewens sou wees nie.


Stonehenge is ’n prehistoriese monument in Wiltshire, Engeland, sowat 13 km noord van Salisbury. Dit is die ruïnes van ’n kring regopstaande klippe (menhirs) in ’n kompleks van monumente uit die Nuwe Steentydperk en Bronstydperk wat verskeie grafheuwels insluit. Argeoloë glo dit is tussen omstreeks 3000 en 2000 v.C. opgerig. Volgens radiokoolstofdatering in 2008 kon die eerste klippe tussen 2400 en 2200 v.C. opgerig gewees het, terwyl nog ’n teorie bestaan dat blouklippe reeds in omstreeks 3000 v.C. opgerig is. Stonehenge is een van die beroemdste prehistoriese monumente ter wêreld. Die omringende ronde aardwal en sloot, wat die eerste boufase van die monument was, word gedateer op omstreeks 3100 v.C. Stonehenge, Avebury en die omgewing is in 1986 by Unesco se lys Wêrelderfenisgebiede gevoeg. Dit word deur die Britse regering beskerm en behoort aan die Kroon. Die omliggende terrein behoort aan die National Trust. Argeologiese bewyse is in 2008 gevind wat daarop dui dat Stonehenge van sy ontstaan af ’n begraafplaas kon gewees het.


Lwif, Lviv, Lvov of Lemberg (Oekraïens: Львів, uitgespreek [lʲwiu̯]; Pools: Lwów, Russies: Львов, Duits: Lemberg, Jiddisj: לעמבערג) is 'n stad in die weste van die Oekraïne en die administratiewe sentrum van die gelyknamige oblast. Met 'n bevolking van sowat 760 000 is Lwif die sewende grootste stad in Oekraïne. Die historiese stadskern van Lwif is in 1998 deur UNESCO as wêrelderfenisgebied gelys. Die geskiedenis van Lwif is deur die eeue deur die naasbestaan van verskillende Europese kulture gekenmerk. Alhoewel die eerste Slawiese nedersettings in die gebied al in die 10de eeu ontstaan het, is die huidige stad eers in die middel van die 13de eeu gestig. Die noordweste van die huidige Oekraïne is destyds deur die Woliniese vors Daniël geregeer wat die nedersetting na sy seun Lef ("Leeu") vernoem het. Lwif voer steeds 'n leeu in sy stadswapen. Vanaf die 13de eeu het Lwif danksy sy ligging by die kruispunt van belangrike handelsroetes vinnige groei getoon. Handelaars en sakelui uit Wrocław (Breslau), Krakau, Praag, Turyn en ander metropole het hier byeengekom.


'n Dassie is enige van vier spesies klein, dikkerige, plantetende soogdiere van die orde Hyracoidea. Dit kom in Afrika en die Midde-Ooste voor. Ten spyte daarvan dat die dassie nie baie indrukwekkend lyk nie, het dit 'n baie lang stamlyn wat terugdateer tot in prehistoriese tye. Die dassie is die naaste lewende familie van die olifant. Dassies het kort pote, 'n dik pels en is rond, met 'n baie kort stompiestert. Hulle is omtrent so groot soos 'n huiskat. Van ver af kan hulle soos vetgevoerde konyne lyk: die vroeë ontdekkers vanaf Fenisië het inderdaad die konyne van die Iberiese skiereiland vir dassies aangesien (dassies word in Hebreeus Shaphan genoem); en het die area as I-Shapan-im benoem. Dit beteken land van die dassies, wat toe in Latyn opgeneem is as Hispania, die wortelwoord van Spanje se hedendaagse naam España en ook van die Afrikaanse naam daarvoor. Volwasse dassies het 'n massa van tussen 3 en 4 kg en 'n gemiddelde lengte van ongeveer 45 cm. Dassies word hoofsaaklik in klipskeure en rotse aangetref.


Transnet Rail Engineering, voorheen bekend as Transwerk, is 'n filiaal van die Transnetbesigheid. Sy funksie is om Suid-Afrika se treine aanhou te laat rol. Volgens die operasionele verslag van Transnet, sluit Transnet Rail Engineering se verantwoordelikheid in "die instandhouding, opgradering en vervaardiging van lokomotiewe, trokke, passasierswaens, rolkomponente en verwante vervoertoerusting". Die maatskappy bedryf sewe fabrieke in Suid-Afrika. Transnet Rail Engineering het verkoopskantore in 7 Europese lande, 11 in Afrika-lande en in Australië. Spoordiensoperateurs wat verband hou met Transnet Rail Engineering, sluit in: Transnet Freight Rail COALlink GFB Commercial Luxrail Orex line Shosholoza Meyl Transwerke se operasionele verslag by Transnet Geargiveer 29 September 2006 op Wayback Machine Hierdie artikel is ’n saadjie. Voel vry om Wikipedia te help deur dit uit te brei.


Die 2015 Formule Een Australiese Grand Prix is op 15 Maart 2015 in Melbourne Australië gehou. Dit was die eerste wedren van die kampioenskapseisoen en is deur Lewis Hamilton in sy Mercedes gewen.


Die Nederduitsch Hervormde Kerk van Afrika is een van die drie Susterkerke in Suid-Afrika. Dit was voorheen die staatskerk van die destydse Zuid-Afrikaansche Republiek. Dit is 'n Reformatoriese kerk in die Calvinistiese tradisie en werk tradisioneel veral onder Afrikaners. (Hierdie kort geskiedenis is byna woordeliks oorgeneem van die NHKA se amptelike webwerf Geargiveer 14 Maart 2012 op Wayback Machine as amptelike aksie om die Kerk se inligting vir die Wikipedia gemeenskap beskikbaar te stel.) Die kerke van Reformatoriese oorsprong (gewortel in die Calvinistiese Hervorming van die 16de eeu) is sedert 6 April 1652 aan die Kaap geplant. Die Kaapse Kerk was 'n loot van die Nederlandse stam en het tydens die hele Nederlandse bewind (tot 1795) onder die Klassis (Ring) Amsterdam geressorteer. Die eerste predikant aan die Kaap was ds. Johan van Arckel wat in 1665 aangekom het. Die Groot Trek van die 1830's is 'n sleutelgebeurtenis in die Suid-Afrikaanse geskiedenis. Dit het Suid-Afrika staatkundig verdeel en kerklik die weg berei vir die totstandkoming van die drie Afrikaanse Kerke voor 1860.